Δείτε τους πιο περίεργους τρόπους που με βοήθησαν να χάσω όλα τα περιττά κιλά | Jenny.gr\nΤΖΟΥΛΙAΝΝΑ ΚΑΡΝΕΖΗ Τετάρτη 14 Μαρτίου 2018\nΌταν θέλουμε να χάσουμε βάρος ένα πρόγραμμα διατροφής είναι η ιδανική λύση. Και αν το συνδυάζουμε και με τη σωματική δραστηριότητα τότε η επιτυχία είναι δεδομένη. Παρόλα αυτά υπάρχουν κάποιες ασυνήθιστες λύσεις που μπορεί να μας βοηθήσουν στην απώλεια βάρους και ίσως τις μαθαίνετε για πρώτη φορά. Έτσι λοιπόν αντί να σας τις γράψω αποφάσισα να τις κάνω πράξη ώστε να έβλεπα αν όντως θα έχανα κιλά.\nΜύριζα βανίλια. Μπορεί να σας φαίνεται περίεργο όμως η μυρωδιά της βανίλιας μπορεί να μας απαλλάξει από την επιθυμία για γλυκό. Το άρωμα της βανίλιας έχει επίσης ηρεμιστική επίδραση κάτι που περιορίζει την όρεξη. Μια μελέτη που διεξάχθηκε στο νοσοκομείο του Λονδίνου διαπίστωσε ότι όσοι συμμετέχοντες φορούσαν έμπλαστρα βανίλιας έχασαν περισσότερο βάρος σε σχέση με εκείνους που δεν φορούσαν τα έμπλαστρα. Οι ερευνητές πιστεύουν ότι η γλυκιά μυρωδιά της βανίλιας συνέβαλε στο να κατευνάσει την ανάγκη για κάτι γλυκό. Και η αλήθεια είναι ότι είχε παρόμοια επίδραση και σε εμένα, αφού κάθε φορά που ήθελα να φάω την αγαπημένη μου σοκολάτα μύριζα λίγο βανίλια και μπορούσα να αντισταθώ στον πειρασμό.\nΈτρωγα σε μπλε πιάτα. Το μπλε χρώμα θα μπορούσε να χαρακτηριστεί ως ανορεξιογόνο καθώς οποιαδήποτε τροφή σε αυτή την απόχρωση οι περισσότεροι άνθρωποι την αποφεύγουν. Μπορεί να μην έβρισκα μπλε τροφές όμως αγόρασα μπλε πιάτα και διαπίστωσα ότι μειώθηκε η όρεξη μου.\nΤραβούσα φωτογραφίες με όλα όσα έτρωγα. Όταν παρακολουθούμε την πρόσληψη τροφής έχουμε καλύτερη αντίληψη της μερίδας που καταναλώνουμε και μπορεί να μας βοηθήσει ώστε να τρώμε λιγότερο. Έτσι λοιπόν πριν αρχίσω να τρώω έβγαζα μια φωτογραφία το φαγητό μου και την συμπλήρωνα στο ημερολόγιο καταγραφής τροφίμων. Το αποτέλεσμα ήταν ενθαρρυντικό αφού μείωσα αρκετά την ποσότητα που έτρωγα.\nΜείωσα το φωτισμό κατά τη διάρκεια του γεύματος. Αν πάτε σε ένα εστιατόριο fast-food ή ακόμα και το δικό σας σπίτι, ο χώρος συνήθως είναι πολύ φωτεινός. Μια μελέτη διαπίστωσε ότι όσοι έτρωγαν σε ένα εστιατόριο με χαμηλό φωτισμό καταναλώσανε λιγότερο φαγητό σε σχέση με εκείνους που τρώγανε σε χώρους με δυνατό φωτισμό. Αποφάσισα να κάνω πράξη το πείραμα και να μειώσω τα φώτα του σπιτιού μου την ώρα του γεύματος και διαπίστωσα ότι είχε επίδραση στην πρόληψη τροφής, η οποία μειώθηκε.\nΚαταλήγοντας θα ήθελα να προσθέσω ότι σύμμαχος της απώλειας βάρους είναι η υιοθέτηση ενός ισορροπημένου διατροφικού προγράμματος σε συνδιασμό με τη σωματική δραστηριότητα. Ωστόσο οι παραπάνω συμβουλές μπορεί να βοηθήσουν επικουρικά στην προσπάθεια σας να χάσετε τα περιττά κιλά.


Left Liberal Synthesis: Νεοελληνικός Συζυγικός Καπιταλισμός.Οι κυριές Αλογοσκούφη & Βουλγαράκη ως ιδεότυπος της κρατικοδίαιτης προσοδηθηρίας.\nΓιάννη καλώς όρισες πίσω στη bloggοσφαιρα! Είναι ωραίο να μπορεί κάποιος να εκφράζεται ανοιχτά και ελεύθερα, να έχει ένα δικό του βήμα. Άσχετα αν συμφωνεί κάποιος μαζί του ή όχι.\nΝομίζω ανεξαρτήτως ποικιλίας των απόψεων αυτό το νέο μέσο επικοινωνίας κερδίζει έδαφος και σίγουρα στο μέλλον, όπως είναι ή ακόμη καλύτερο θα έχει να παίξει σημαντικό ρόλο στην πολιτική, στην δημοκρατική διοίκηση και στην συμμετοχικότητα.\nΝαι ο ιστοκοσμος μας προσφερει την δυνατότητα να στείλουμε ένα μήνυμα σε πολλούς και αγνώστους\nΝα σου πω και εγώ καλώς όρισες με τη σειρά μου!Ωραία ανάρτηση και ακόμα ωραιότερος τίτλος:"Νεοελληνικός συζυγικός καπιταλισμός"!Θα το διαδώσω στη σχολή!\nΑφού επέστρεψες και εσύ να γίνει καμιά συνάντηση.Όσο πιο γρήγορα τόσο πιο καλά!\nΘα τα πούμε αφού προσγειωθούμε όλοι από διακοπές και πνεύμα διακοπών (το πιο δύσκολο..)


"Επιδίωξή μου να είμαι χρήσιμος στην πατρίδα" συνέντευξη στον «typos-i.gr» · Κωνσταντίνος Γάτσιος\nΕκείνο που κυρίως θέλω και επιδιώκω με τη συμμετοχή μου στην πολιτική είναι να είμαι χρήσιμος στην πατρίδα. Αυτό ήταν πάντοτε ο βασικός σκοπός και η βασική μου επιδίωξη, πλην όμως με την εκδήλωση της κρίσης αισθάνθηκα ότι είναι καθήκον και υποχρέωσή μου να παρέμβω στην κεντρική πολιτική σκηνή και να διαθέσω όλες μου τις δυνάμεις για να αντιμετωπιστεί η καταστροφή που απειλούσε και συνεχίζει να απειλεί τη χώρα. Η διεκδίκηση της αρχηγίας τού κόμματος ήταν ένα βήμα για να εισέλθω ενεργά στην πολιτική, ώστε να μπορώ να λέω τις απόψεις μου και να ακούγονται, δηλαδή να γίνονται γνωστές στο ευρύτερο κοινό. Θεωρώ πως αυτός ο στόχος επιτεύχθηκε.\nΑπό αυτήν την άποψη μπορώ να απαντήσω και στο άλλο ερώτημά σας, εάν επιδιώκω, δηλαδή, να έχω έναν κυρίαρχο ρόλο στην επόμενη μέρα του Κινήματος Αλλαγής. Δεν κρύβω ότι έχω τη φιλοδοξία να διαδραματίσω έναν κεντρικό ρόλο στη γενικότερη πολιτική πραγματικότητα της χώρας. Όχι όμως οργανωτικά ή πολιτευτικά, με τον τρόπο που το αντιλαμβάνεται η μικροπολιτική αντίληψη, δηλαδή του να διεκδικείς αξιώματα και τίτλους. Διεκδικώ κεντρικό ρόλο με μία τελείως άλλη έννοια: την ιδεολογική. Θέλω να είμαι ένας από τους βασικούς εκφραστές της κοινωνικής δυναμικής που πρέπει να δημιουργηθεί για την παραγωγική αναβάθμιση της Ελλάδας, για τη δημιουργία μιας ισχυρής παραγωγικά Ελλάδας που δεν θα κινδυνεύει ξανά με νέες χρεοκοπίες και διεθνείς διασυρμούς, δε θα στέλνει τα παιδιά της για να βρουν δουλειά στο εξωτερικό και θα έχει τη δυνατότητα να χρηματοδοτεί και το κοινωνικό κράτος της και την εθνική της άμυνα. Αυτό ακριβώς εκφράζει και το σύνθημά μου «παραγωγή ή θάνατος».\nΌχι ότι ήταν υποδειγματική αυτή η ζωή προηγουμένως, κάθε άλλο. Πλην όμως με τον ΣΥΡΙΖΑ και με τον διχαστικό, ισοπεδωτικό λόγο που τον χαρακτηρίζει, νομίζω ότι η ελληνική κοινωνία έφτασε στο κατώτερο επίπεδο της αυτοεκτίμησης και του αυτοσεβασμού της. Και, βέβαια, ο ΣΥΡΙΖΑ τα έκανε όλα αυτά στη συγκυβέρνησή του με το κόμμα ενός χυδαίου ακροδεξιού που δε θέλω ούτε να αναφέρω το όνομά του.\nΤους καλώ, λοιπόν, αναλογιζόμενοι όλα αυτά να επιστρέψουν στο σπίτι τους, τη δημοκρατική παράταξη, όπως τα αποδημητικά πουλιά που επιστρέφουν στις φωλιές τους. Να οικοδομήσουμε μαζί τη νέα προοδευτική παράταξη που θα στηρίζεται όχι στο ψέμα και τη δημαγωγία, αλλά στην αλήθεια και στον ορθό λόγο. Γιατί «εθνικόν το αληθές».\nΗ προοπτική να μην προκύψει αυτοδύναμη κυβέρνηση έχει δημιουργήσει τάσεις, ακόμα και διαλυτικές στο χώρο του ΚΙΝΑΛ. Πιστεύετε ότι πρέπει να συγκυβερνήσει το κόμμα, αν δοθεί η δυνατότητα; Και ποια είναι η δική σας θέση;\nΝομίζω ότι είναι υπερβολικό να μιλάμε για διαλυτικές τάσεις στο Κίνημα Αλλαγής. Πού, αλήθεια τις είδατε; Δεν υπάρχει καμία διαλυτική τάση. Το αντίθετο. Η παράταξή μας, παρά το γεγονός ότι βρίσκεται μόνο στην αρχή τής ανορθωτικής της πορείας, θα πάει πολύ καλά στις εκλογές. Ειδικότερα, στον Νομό μας θα έχει διψήφιο ποσοστό ψήφων και θα εκλέξει βουλευτή.\nΠαρεμπιπτόντως, αναφύεται ένα ερώτημα το οποίο, όμως, ουδέποτε τίθεται. Ο κύριος Τσίπρας έχει δηλώσει ότι σε περίπτωση μη αυτοδυναμίας δεν πρόκειται να συνεργαστεί με κανέναν, εάν δεν είναι ο ΣΥΡΙΖΑ πρώτο κόμμα! Όμως, τότε, γιατί νομοθέτησε την απλή αναλογική; Δεν υπάρχει εδώ μία λογική αντίφαση; Διότι με το σύστημα αυτό, εάν πάμε σε επαναληπτικές εκλογές, θα πρέπει οπωσδήποτε να συμμετάσχει το κόμμα του σε κυβέρνηση συνεργασίας. Τι θα κάνει άραγε τότε; Θα οδηγήσει τη χώρα σε επαναλαμβανόμενες εκλογές; Σε πλήρη διάλυση, δηλαδή;\nΠάντως, όπως έχω πει επανειλημμένως, η κυβερνητική συνεργασία δε γίνεται με όρους καλλιστείων, ούτε με όρους συμπάθειας και αντιπάθειας. Γίνεται με πολιτικούς όρους, δηλαδή επάνω σε μία προγραμματική συμφωνία για το ποιο είναι το έργο που θα πρέπει να επιτελέσει μία κυβέρνηση συνεργασίας, ποια είναι τα προβλήματα που θα πρέπει να αντιμετωπίσει και τι έργο θα πρέπει να έχει αφήσει πίσω της όταν θα αποχωρήσει. Εμείς έχουμε καταθέσει την άποψή μας, το «Σχέδιο Ελλάδα», το οποίο θέτει και εξειδικεύει δύο βασικούς στρατηγικούς στόχους: τη διασφάλιση θεσμικής και πολιτικής σταθερότητας από τη μια πλευρά και της παραγωγικής ανόρθωσης της χώρας από την άλλη. Εάν το απαιτήσουν οι συνθήκες, θα καλέσουμε τις υπόλοιπες πολιτικές δυνάμεις να τοποθετηθούν πάνω σε αυτούς τους στόχους.\nΈρχομαι, λοιπόν, εγώ με τη σειρά μου και λέω ότι ναι μεν είναι σημαντικό εάν θα συνεργαστείς στην κυβέρνηση και με ποιον, πλην όμως ακόμη πιο σημαντικό είναι το τι θέλεις να κάνεις την κυβέρνηση και προς τα πού θέλεις να οδηγήσεις την χώρα. Γι’ αυτό όμως το τόσο σημαντικό πράγμα δε μιλάμε ποτέ.\nΕίπα προηγουμένως την άποψή μου για τον ΣΥΡΙΖΑ. Ενδεχομένως, είναι η χειρότερη κυβέρνηση που κυβέρνησε τη χώρα τα τελευταία χρόνια. Θα μπορούσα να πω ότι είναι χειρότερη και από την κυβέρνηση Καραμανλή, η οποία την περίοδο 2004-2009 οδήγησε τη χώρα κατευθείαν στη χρεοκοπία με την άφρονα και εγκληματική πολιτική της. Όμως αυτοί οι τελευταίοι, όσο και να μην θέλω να τους δικαιολογήσω, έχουν ένα μικρό ελαφρυντικό. Ότι, όπως έγινε φανερό στη συνέχεια, σε πολύ μεγάλο βαθμό δεν καταλάβαιναν τι έκαναν και πού πήγαιναν. Ο κύριος Τσίπρας και η παρέα του, ωστόσο, όσο απαίδευτοι και αν είναι δεν μπορεί να μην καταλάβαιναν τον Ιούνιο του 2015 πού οδηγούσαν τη χώρα. Όμως, συνέχιζαν γιατί δεν ήθελαν να χάσουν την εξουσία με αποτέλεσμα η χώρα να βυθιστεί πιο βαθιά στην κρίση, να ακραγγίξει την πλήρη καταστροφή και να χάσει πολλά ακόμη χρόνια χωρίς ανάπτυξη και χωρίς οικονομική ισορροπία. Και όλα αυτά συμπληρωμένα με ένα κλίμα μίσους, ψεύδους, δημαγωγίας αλλά και ακραίας ανοχής στην παραβατικότητα κάθε είδους. Και –που για μένα είναι και το χειρότερο– σε ένα κλίμα πλήρους παραπληροφόρησης των Ελλήνων. Μόλις πρόσφατα διαπίστωσε ο ΣΥΡΙΖΑ ότι η κυβέρνηση Καραμανλή ευθύνεται για τη χρεοκοπία. Μέχρι πριν από λίγους μήνες που συνεργάζοταν με τους καραμανλικούς και αποτελούσε ουσιαστικά την αριστερή πτέρυγα των καραμανλικών, ο ΣΥΡΙΖΑ δεν είχε διαπιστώσει τίποτα και έλεγε ότι η κρίση προκλήθηκε εξαιτίας του Μνημονίου! Έλεγε πως τα Μνημόνια έφεραν την κρίση! Οι άνθρωποι που πιστεύουν και ακολουθούν τον ΣΥΡΙΖΑ βρίσκονται σε πλήρη σύγχυση και σε πλήρη άγνοια και δυστυχώς θα συνεχίσουν να είναι σε πλήρη άγνοια και αύριο, πράγμα που είναι κακό για τη χώρα. Ο ΣΥΡΙΖΑ υπήρξε μία απολύτως καταστροφική κυβέρνηση για τη χώρα.\nΗ χώρα χρειάζεται σταθερές κυβερνήσεις που να έχουν περιθώριο χρόνου για να παράγουν έργο. Να εξηγήσω ότι δεν εννοώ μονοκομματικές κυβερνήσεις. Το ίδιο πράγμα, δηλαδή την παραγωγή έργου, μπορεί στις παρούσες συνθήκες να το πετύχει και μία πολυκομματική κυβέρνηση συνεργασίας, υπό την προϋπόθεση βεβαίως ότι η συνεργασία θα στηρίζεται σε μία προγραμματική συμφωνία με συγκεκριμένους στόχους και συγκεκριμένες δεσμεύσεις και δε θα είναι μία συμφωνία προσώπων, ούτε μία καιροσκοπική εκμετάλλευση της πολιτικής συγκυρίας για την άλωση της εξουσίας.\nΔιαβάστε τη συνέντευξη στο typos-i.gr\nΠροηγούμενο : “Θεμελιώδεις προτεραιότητες η παραγωγή και οι νέοι” συνέντευξη στην «Ελευθερία»\nΕπόμενο : Αυταπάτες ή μεταρρυθμίσεις για ανάπτυξη;


Brexit: Το τέλος του παιχνιδιού για Συντηρητικούς και Εργατικούς\nEUR / CHF 1,08509\nΤρίτη, 28-Μαϊ-2019 15:50\nΉταν μια συναρπαστική εβδομάδα στην Brexitland. Η πρωθυπουργός του Ηνωμένου Βασιλείου Theresa May τελικά αναγκάστηκε να παραδεχτεί ότι δεν είχε την παραμικρή ελπίδα να "περάσει" την άθλια συμφωνία της μέσω του Κοινοβουλίου. Χωρίς να διαθέτει πλέον ούτε άλλες ιδέες, ούτε υποστήριξη, ανακοίνωσε την παραίτησή της την Παρασκευή, 24 Μαΐου - την ημέρα μετά τις εκλογές για το Ευρωπαϊκό Κοινοβούλιο, στις οποίες το Ηνωμένο Βασίλειο συμμετείχε μόνο και μόνο λόγω της αποτυχίας της να φέρει εις πέρας το Brexit.\nΗ αποχώρηση της May ήταν ύποπτα έγκαιρη. Αν και τα αποτελέσματα των εκλογών δεν δημοσιεύθηκαν παρά τρεις ημέρες μετά την ψηφοφορία, ήταν προφανές από τα exit polls ότι το κυβερνών Συντηρητικό Ενωτικό Κόμμα θα τα πήγαινε πολύ άσχημα. Όπως ο προκάτοχός της, Ντέιβιντ Κάμερον, παραιτήθηκε για να μη χρειαστεί να βρεθεί αντιμέτωπη με τις αναπόφευκτες αντιδράσεις.\nΟι εκλογές για το Ευρωπαϊκό Κοινοβούλιο αποδείχθηκαν "σφαγή". Τόσο το Συντηρητικό Κόμμα, όσο και το Εργατικό Κόμμα, αξιωματική αντιπολίτευση στη χώρα, στραπατσαρίστηκαν από ένα εκλογικό σώμα που έχει αγανακτήσει με τον χειρισμό του ζητήματος Brexit. Το Κόμμα του Brexit του Nigel Farage πέταξε ψηλά, κατακτώντας την πρώτη θέση με 32% των ψήφων. Οι Φιλελεύθεροι Δημοκράτες και το Πράσινο Κόμμα, και τα δύο στη βάση μιας εκστρατείας "Στοπ στο Brexit", είδαν επίσης τεράστια κέρδη στα ποσοστά τους σε βάρος Εργατικών και Συντηρητικών. Σε μια άλλη μορφή διαμαρτυρίας, μόλις το 37% των δυνητικών ψηφοφόρων συμμετείχε στις εκλογές.\nΠολλοί άνθρωποι απλώς δεν θέλησαν να ψηφίσουν σε εκλογές τις θεωρούσαν εντελώς άσκοπες.\nΩστόσο, τα δύο βασικά κόμματα του βρετανικού πολιτικού σκηνικού εδώ και δεκαετίες δεν μπορούν να κατηγορήσουν κανέναν άλλον παρά τον εαυτό τους για το τραγικό αποτέλεσμά τους. Δεν ασχολήθηκαν καν με την προεκλογική εκστρατεία. Αυτό άφησε το πεδίο ελεύθερο σε όσους είχαν ξεκάθαρη, θετική ή αρνητική θέση, για το Brexit. Οι εκλογές έγιναν στην πράξη μια μορφή δεύτερου δημοψηφίσματος. Και αποδεικνύεται στην πράξη ότι ήταν τόσο διχαστικές, όσο και το πρώτο δημοψήφισμα.\nΚαι οι δύο πλευρές δηλώνουν νικήτριες. Το Κόμμα του Brexit του Nigel Farage κατέληξε με τους περισσότερους ευρωβουλευτές, αλλά οι Bremainers (σ.σ. Όσοι επιθυμούν την παραμονή του ΗΒ στην Ευρωπαϊκή Ένωση) δήλωσαν ότι αυτό οφείλεται σε μεγάλο βαθμό στον κατακερματισμό των κομμάτων του φιλοευρωπαϊκού στρατοπέδου: ισχυρίστηκαν δηλαδή ότι συλλογικά, το Bremain κέρδισε τους Brexiters. Τα στατιστικά στοιχεία δεν ξεκαθαρίζουν ακριβώς την κατάσταση.\nΟ Sir John Curtice, ειδικός του BBC στις εκλογικές αναλύσεις, δήλωσε ότι όσον αγορά της ψηφοφορίας, οι "σκληρές" πλευρές του Brexit και του Bremain ήλθαν ουσιαστικά ισόπαλες.\nΣυνολικά, το 35% των ψηφοφόρων ψήφισαν κόμματα που θα υποστήριζαν χωρίς κανένα πρόβλημα ένα "ασύντακτο" Brexit χωρίς συμφωνία (Κόμμα του Brexit, Κόμμα Ανεξαρτησίας Ηνωμένου Βασιλείου - UKIP).\nΑκριβώς το ίδιο ποσοστό, 35%, υποστήριξε ένα από τα τρία κόμματα του Ηνωμένου Βασιλείου (Φιλελεύθεροι Δημοκράτες, Πράσινοι, Change UK) που υποστηρίζουν ένα δεύτερο δημοψήφισμα.\nΟ Curtice παρέλειψε το Σκωτσέζικο Εθνικό Κόμμα (SNP) και το ουαλικό εθνικιστικό Plaid Cymru, και τα δύο με εκστρατείες εναντίον του Brexit, με το σκεπτικό ότι οι υποστηρικτές τους περιλαμβάνουν υποστηρικτές του Brexit που επιθυμούν ανεξαρτησία για τη Σκωτία και την Ουαλία αντίστοιχα. Ενοχλημένοι ψηφοφόροι στο Twitter σημείωναν ότι ακόμη και οι Πράσινοι έχουν ψηφοφόρους που ψήφισαν υπέρ του Brexit, ενώ ταυτόχρονα έχουν οικολογική συνείδηση. Γι’ αυτό τον λόγο, οι Brexiters θεωρούν ότι ο αναλυτής του BBC υπέβαλε όσον αφορά την υποστήριξη του Bremain. Το ακριβώς αντίθετο , φυσικά, ισχυρίζονται οι υποστηρικτές του Bremain, που θεωρούν την παράλειψη των SNP και Plaid Cymru ως υποβαθμιστική της "νίκης" τους.\nΟ Farage υποστήριξε ότι η επιτυχία του κόμματός του απέδειξε ότι ο βρετανικός λαός θέλει ένα Brexit χωρίς συμφωνία. Προειδοποίησε τους υπόλοιπους Βρετανούς πολιτικούς ότι αν το Ηνωμένο Βασίλειο δεν έχει αποχωρήσει από την ΕΕ έως την 31η Οκτωβρίου, το Κόμμα του Brexit θα κατέλθει στις επόμενες γενικές βουλευτικές εκλογές.\nΑυτό ακούγεται τρομακτικό μέχρι να συνειδητοποιήσει κανείς ότι το Κόμμα του Brexit έχει αντλήσει τις περισσότερες ψήφους του από την κατάρρευση του UKIP, το οποίο δεν είχε μεγάλη επιρροή στις γενικές εκλογές του 2015, παρά το γεγονός ότι έκανε τα είχε πάει εξαιρετικά καλά τις ευρωεκλογές του 2014. Ο τρόπος με τον οποίο οι άνθρωποι ψηφίζουν όταν πιστεύουν ότι οι εκλογές δεν επηρεάζουν τη ζωή τους είναι ένα πολύ διαφορετικό θέμα από το πώς ψηφίζουν όταν σκέφτονται ότι η μελλοντική τους ευημερία εξαρτάται από το αποτέλεσμα.\nΠαρ 'όλα αυτά, η προειδοποίηση του Farage αντηχεί στα αυτιά των ιθυνόντων του Συντηρητικού Κόμματος. Αν εκείνος κατέλθει στις επόμενες γενικές εκλογές, θα μπορούσε εύκολα να διασπάσει τη δεξιά και κεντροδεξιά ψήφο, επιτρέποντας στους Εργατικούς να κερδίσουν και να σχηματίσουν κυβέρνηση.\nΑπό την άλλη πλευρά, Φιλελεύθεροι Δημοκράτες, Πράσινοι και Change UK επέμειναν ότι το αποτέλεσμα έδειξε ότι οι άνθρωποι θέλουν ένα δεύτερο δημοψήφισμα με την επιλογή του Bremain στο ψηφοδέλτιο.\nΓιατί ακριβώς θεωρούν ότι αυτό θα επιτύγχανε τον στόχο τους να σταματήσουν το Brexit παραμένει μυστήριο. Εάν υπάρχει ένα πράγμα που έδειξαν αυτές οι εκλογές, είναι ότι ένα δεύτερο δημοψήφισμα δεν θα επιλύσει απολύτως τίποτα. Δεν υπάρχει σαφής πλειοψηφία ούτε για το σκληρό Brexit ούτε για το Bremain, ενώ όλοι ανεξαιρέτως μισούν τον μόνο διαθέσιμο συμβιβασμό, δηλαδή τη συμφωνία της May. Ο λαός είναι διχασμένος όσο ακριβώς και οι πολιτικοί του.\nΕν πάση περιπτώσει, ο καθένας, όπως φαίνεται, όλοι είναι (ή τουλάχιστον νιώθουν) νικητές. Εκτός από τα δύο βασικά παραδοσιακά κόμματα, τα οποία γλείφουν τις πληγές τους και αναρωτιούνται τι να πράξουν στη συνέχεια.\nΕίναι απολύτως προφανές τι θα πρέπει να κάνουν στη συνέχεια. Οι άνθρωποι έχουν δηλώσει τόσο στους Συντηρητικούς, όσο και στους Εργατικούς, με τον πιο αδιαμφισβήτητο τρόπο, ότι πρέπει να δηλώσουν την πραγματική τους θέση για το Brexit. Και η επιλογή είναι δυαδική. Είτε η Βρετανία εγκαταλείπει πλήρως την ΕΕ είτε παραμένει κανονικότατα μέλος της. Τα δύο μέρη πρέπει να αποφασίσουν σε ποια πλευρά του φράκτη θα σταθούν. Η τοποθέτηση επάνω στον φράκτη δεν αποτελεί πλέον επιλογή.\nΤο πρόβλημα είναι ότι δεν επιθυμούν να κάνουν αυτή την επιλογή, επειδή φοβούνται τις εκλογικές συνέπειες - οι οποίες μπορεί να είναι σοβαρές, όπως παρατηρεί ο Sir John Curtice: "Το αποτέλεσμα κάθε άλλο παρά παρήγαγε μια σαφή ετυμηγορία, αντίθετα ανέδειξε πόσο δύσκολο είναι να βρεθεί κάποιο αποτέλεσμα στη διαδικασία του Brexit το οποίο να ικανοποιεί μια σαφή πλειοψηφία των ψηφοφόρων".\nΩστόσο, τα δύο κόμματα δεν μπορούν πλέον να ελπίζουν να διατηρήσουν την εκλογική τους υποστήριξη, αποφεύγοντας ή εκμηδενίζοντας τις δύσκολες ερωτήσεις γύρω από το Brexit. Τρία χρόνια ανοησιών του πολιτικού συστήματος έχουν κάνει έξαλλους τους ψηφοφόρους τόσο του Brexit, όσο και του Bremain. Στην ομιλία της κατά την οποία ανακοίνωσε την παραίτησή της, η May κάλεσε σε συμβιβαστική λύση. Ωστόσο, η προσπάθειά της για αυτό τον συμβιβασμό είναι ακριβώς το στοιχείο που την κατέστρεψε πολιτικά και της κόστισε την πρωθυπουργία.\nΟι άνθρωποι έχουν δει τι σημαίνει ένας συμβιβασμός και δεν τους αρέσει καθόλου. Θέλουν το Brexit ή να γίνει πράξη ή να σταματήσει.\nΟ πραγματικός ηττημένος σε αυτές τις εκλογές ήταν οποιαδήποτε μορφή "ήπιου" Brexit. Η κοινή γνώμη είναι πολύ πιο πολωμένη απ' ό,τι ήταν το 2016: τα μόνα βιώσιμα αποτελέσματα πλέον είναι ένα Brexit χωρίς συμφωνία ή ένα Bremain. Πράγματι, κατά την άποψή μου, αυτή θα ήταν ούτως ή άλλως η κατάσταση. Έχουμε φτάσει στο τέλος του παιχνιδιού. Το Κοινοβούλιο του Ηνωμένου Βασιλείου πρέπει τώρα να αποφασίσει ποιο από τα δύο σενάρια θα υποστηρίξει.\nΟ Ελβετός τενίστας ξεπέρασε τους Ronaldo και Messi στη λίστα του του Forbes με τους καλύτερα αμειβόμενους αθλητές για το 2020. Στην 18η θέση ο Γιάννης Αντετοκούνμπο.


Hotelia: "All About Café" με βραβείο για τη ΜΕΒΓΑΛ - Thesseconomy\nHotelia: “All About Café” με βραβείο για τη ΜΕΒΓΑΛ\nΗ ΔΕΘ-Helexpo, η οποία φέρει την ευθύνη της διοργάνωσης, αναγνώρισε τη συμβολή της ΜΕΒΓΑΛ στο αφιέρωμα All About Café δίνοντάς της ειδικό βραβείο, που παρέδωσαν ο Πρόεδρος της ΔΕΘ-Helexpo, κ. Αναστάσιος Τζήκας και ο Δ/νων Σύμβουλος, κ. Κυριάκος Ποζρικίδης. Από την πλευρά της εταιρείας το βραβείο παρέλαβε η κα. Μαριάννα Χατζάκου Παπαδοπούλου, η οποία τόνισε τη σημασία της συμμετοχής της ΜΕΒΓΑΛ σε διοργανώσεις διεθνούς κύρους και εμβέλειας.


Μέγκαν Ραπίνο: «Αφιερωμένο στην ΟΜΑΔΑ. Το αξίζουμε» (pic) | Ποδόσφαιρο: Ευρώπη & ΗΠΑ | gazzetta.gr\nΤρίτη, 03 Δεκεμβρίου 2019 - 14:01\nFollow @twitterΜέγκαν Ραπίνο: «Αφιερωμένο στην ΟΜΑΔΑ. Το αξίζουμε» (pic)\nΜέγκαν Ραπίνο: «Αφιερωμένο στην ΟΜΑΔΑ. Το αξίζουμε» (pic)\nΗ συγκινητική ανάρτηση της νικήτριας της «Χρυσής Μπάλας» είναι αφιερωμένη εξ' ολοκλήρου στην ομάδα των ΗΠΑ.\nΗ Μέγκαν Ραπίνο είναι η κορυφαία ποδοσφαιρίστρια για το 2019.\nΗ Μέγκαν Ραπίνο είναι διαφορετική από όσους αθλητές έχουν περάσει μέχρι σήμερα.\nΈχει σταθεί ουκ ολίγες φορές απέναντι σε αδικίες, σε ανισότητες, σε ρατσισμό, σε ομοφοβία.\n«Αν καθένας ήταν εκνευρισμένος με την ομοφοβία όσο οι παίκτες της LGBTQ κοινότητας, αν καθένας ήταν τόσο θυμωμένος σχετικά με την ίση αμοιβή ή την έλλειψη επενδύσεων στο γυναικείο παιχνίδι – περισσότερο απ' ό, τι είναι οι ίδιες οι γυναίκες – αυτά θα ήταν η μεγαλύτερη πηγή έμπνευσης για εμένα. Ζήτησα από καθένα να χρησιμοποιήσουμε αυτό το υπέροχο παιχνίδι να αλλάξουμε τον κόσμο και να τον κάνουμε καλύτερο», είπε κατά τη διάρκεια της βράβευσής της τον Σεπτέμβριο, μετά την ανάδειξή της ως κορυφαία παίκτρια από την FIFA.\nΗ Μέγκαν Ραπίνο απουσίαζε χθες από την εκδήλωση για την «Χρυσή Μπάλα». Έστειλε μαγνητοσκοπημένο μήνυμα: «Δεν μπορώ να πιστέψω ότι είμαι αυτή που κέρδισε, ήταν μια απίθανη χρονιά», έλεγε.\nΩστόσο, κατόπιν της ανάδειξής της ως κορυφαίας, ανήρτησε φωτογραφία στο Instagram. Όχι δική της. Αλλά της ομάδας. Της εθνικής των Ηνωμένων Πολιτειών Αμερικής, με την οποία κατέκτησε το Παγκόσμιο Κύπελλο το καλοκαίρι στη Γαλλία.\n«Αυτή η χρονιά ήταν η πιο τρελή απ'όλες. Δεν ξέρω καν πως μπορώ να εκφράσω με λέξεις πόσο ιδιαίτερη χρονιά ήταν. Η ΟΜΑΔΑ σόκαρε τον κόσμο και συνεχίζει. Ναι οι 23 παίκτριες στο γήπεδο, ναι οι προπονητές μας και το υπόλοιπο προσωπικό, η ΟΜΑΔΑ που λέω πάει πολύ παραπέρα από εμάς που είμαστε τόσο τυχεροί ώστε να φοράμε το εθνόσημο στο στήθος. Η ΟΜΑΔΑ είναι η οικογένειά μας, οι φίλοι μας, οι σύντροφοι και οι σύζυγοί μας. Η ΟΜΑΔΑ είναι οι χιλιάδες φίλαθλοι που μας υποστήριξαν. Υποστήριξαν μια ομάδα που τους ζήτησε να ενδιαφερθούν περισσότερο από το ίδιο το παιχνίδι του ποδοσφαίρου, περισσότερο από τους εαυτούς τους, περισσότερο από τους ανθρώπους οι οποίοι είναι ίδιοι με αυτούς, περισσότερο από τη νίκη. Γι'αυτά είμαι αιώνια ευγνώμων. Νομίζω πως αυτή η νίκη στο Παγκόσμιο Κύπελλο και όλες οι προηγούμενες νίκες και προσωπικές και της ομάδας, είναι τόσο ιδιαίτερες γιατί πρώτη φορά μετά από πολύ καιρό, νιώθω να ΚΕΡΔΙΣΑΜΕ ΟΛΟΙ. Και νιώθω μεγάλη τιμή που κερδίζω το βραβείο της «Χρυσής Μπάλας», θα ήθελα να το δεχτώ εκ μέρους ΟΛΩΝ ΜΑΣ. ΤΟ ΑΞΙΖΟΥΜΕ. Είμαι αιώνια ευγνώμων στην υπέροχη οικογένειά μου. Ξέρω σίγουρα πως δεν θα ήμουν εδώ αν δεν είχα εσένα, Σου Μπερντ (σ.σ η σύντροφός της), σ'αγαπάω για πάντα».\nΗ δημοσίευση κοινοποιήθηκε από το χρήστη Megan Rapinoe (@mrapinoe) στις 2 Δεκ, 2019 στις 12:57 μμ PST


Ο Σάφα "κουνάει μαντήλι" αποχώρησης από το Σκαραμαγκά. - OnAlert.gr\nΟ Σάφα "κουνάει μαντήλι" αποχώρησης από το Σκαραμαγκά.\n09.05.2011 | 10:45\n“Αυτή η συμφωνία με τον Σάφα,δεν θα έχει καλό τέλος”,είχε ακουστεί να λέει εκ των συνεργατών του ΥΕΘΑ Ε.Βενιζέλου. Προσδιόριζε όμως το “κακό τέλος” σε βάθος δύο ή τριών χρόνων,όχι σε μήνες,όπως φαίνεται ότι τελικά θα γίνει.\nΟ Ισκαντάρ Σάφα φέρεται έτοιμος να …σαλπάρει από τα Ναυπηγεία Σκαραμαγκά και …ο απόπλους του ενδέχεται να είναι άμεσος! Πολλά θα κριθούν σε λίγα 24ωρα. Μέχρι τις 15 Μαίου που ως γνωστόν πέφτει Κυριακή,άρα μέχρι τη Παρασκευή 13 Μαϊου η ελληνική κυβέρνηση πρέπει να καταβάλει άλλη μία δόση 50 εκατομμυρίων ευρώ στα Ναυπηγεία Σκαραμαγκά για το πρόγραμμα των δύο νέων υποβρυχίων 214.\nΌμως μέχρι στιγμής ο κ.Σάφα δεν έχει να παρουσιάσει ούτε μια κομμένη λαμαρίνα ως έργο και αυτό έχει προβληματίσει την ηγεσία του ΥΕΘΑ ,που ήδη έχει δεχτεί σφοδρή κριτική ακόμη και για την καταβολή των προηγούμενων δόσεων.\nΑυτή τη στιγμή το κλίμα που υπάρχει στο ΥΕΘΑ και στο ΠΝ ,είναι να μην πληρωθεί η δόση των 50 εκατομμυριών ευρώ. Δικαιολογία υπάρχει αν και κάποιοι που έχουν μελετήσει τη σύμβαση ,λένε ότι μπορεί να μην είναι αρκετή μία δικαιολογία περί καθυστέρησης του έργου ,αλλα να χρειαστεί και κάτι ακόμη.\nΤο θέμα είναι τι θα κάνει ο κ.Σάφα σε περίπτωση που τα χρήματα δεν καταβληθούν. Δεν είναι λιγοι εκείνοι που υποστηρίζουν ότι ίσως μια τέτοια απόφαση να αποτελέσει ένα τέλειο “άλλοθι” για τον κ.Σάφα. Τα πράγματα δεν πήγαν όπως τα σχεδίαζε ή που τέλος πάντων έλεγε ότι σχεδίαζε. Οι μοναδικές πιθανές δουλειές που θα μπορούσε να κλείσει και να δώσει νέα πνοή στο ναυπηγείο θα προέρχονταν από χώρες όπως η Αίγυπτος -ίσως- και η Λιβύη! Αυτη τη στιγμή πέρα από τα υποβρύχια του ΠΝ δεν έχει τίποτα άλλο χειροπιαστό. Ήδη βέβαια έχει εισπράξει 200 εκατομμύρια σε δύο δόσεις. Άρα κανείς δεν μπορεί να αποκλείσει ότι η φυγή του αυτή τη στιγμή δεν θα του κοστίσει τιποτα. Αντιθέτως.\nΥπενθυμίζουμε ότι όταν υπογράφτηκε η συμφωνία η μεταβίβαση δεν έγινε στην ΑΜΠΟΥ ΝΤΑΜΠΙ ΜΑΡ,όπως συζητιόταν αλλά σε θυγατρική εταιρεία του κ.Σάφα. Πολλοί ερμηνευσαν αυτή την αλλαγή ως διαφύλαξη των συμφερόντων της ΑΜΠΟΥ ΝΤΑΜΠΙ ΜΑΡ η οποία έχει άμεση σχέση με τη βασιλική οικογένεια που σε καμία περίπτωση δεν θα ήθελε να “χρεωθεί” μια αποτυχία του εγχειρήματος.\nΤα ερωτήματα που προκύπτουν αν τα δυσοίωνα σενάρια επαληθευτούν,έχουν να κάνουν με τη τύχη των 1200 εργαζομένων ,αλλά και με τον τριών μισοτελειωμένων υποβρυχιων τύπου ΠΑΠΑΝΙΚΟΛΗΣ. Το μέλλον διαγράφεται δυσοίωνο και για τους εργαζόμενους και για τα υποβρύχια.\nTags: ΕΞΟΠΛΙΣΜΟΙ,ΝΑΥΠΗΓΕΙΑ ,ΣΚΑΡΑΜΑΓΚΑΣ


Η συνέχεια της δίωξης στο Πάντειο Πανεπιστήμιο... | zouzouni news ' : ''; var month = [1,2,3,4,5,6,7,8,9,10,11,12]; var month2 = ["Jan","Feb","Mar","Apr","May","Jun","Jul","Aug","Sep","Oct","Nov","Dec"]; var day = postdate.split("-").substring(0,2); var m = postdate.split("-"); var y = postdate.split("-"); for(var u2=0;u2\nHome ΑΠΟ MAIL ΑΠΟΨΕΙΣ Η συνέχεια της δίωξης στο Πάντειο Πανεπιστήμιο...\n11:49:00 μ.μ. ΑΠΟ MAIL , ΑΠΟΨΕΙΣ\nΝέα επιστολή της κας Χωριανοπούλου, μετά το σχόλιο του κ. Παπαγιάννη στην πρώτη της επιστολή.\nΔείτε τη γράφει\nΧαίρομαι πολύ που ο Καθ. Δονάτος Παπαγιάννης δημοσίευσε την απάντησή μου. Δείτε εδώ\nΠαρατηρώ όμως ότι αποφεύγει επιμελώς να αναφέρει το όνομά μου, ενώ εγώ αναφέρω με παρρησία το δικό του, γιατί λέω την αλήθεια και δεν έχω να κρύψω κάτι.\nΈγραψε στο τέλος της επιστολής μου και ένα δικό του σχόλιο, το οποίο σας παραθέτω αυτούσιο:\nΤο σχόλιο του κ. Παπαγιάννη μου προκάλεσε θυμηδία και με αναγκάζει να του απαντήσω για μία ακόμη φορά στις ανακρίβειές του:\n1. Ο κ. Παπαγιάννης ψεύδεται υποστηρίζοντας ότι απέρριψαν τη διατριβή μου δύο μέλη της επταμελούς επιτροπής. Δύο μέλη απουσίαζαν από τη διαδικασία. Το ένα εξ αυτών όμως είχε ήδη εκφραστεί θετικά αφού υπέγραψε την εισηγητική έκθεση και τηλεφώνησε να προσμετρηθεί η θετική του ψήφος , η οποία δεν προσμετρήθηκε ποτέ!!\n2. Χαίρομαι που επιτέλους ο κ. Παπαγιάννης εκφράζεται υπέρ του ανθυποψηφίου μου κ. Καράμπελα. Γράφει μάλιστα ότι έπρεπε να πάρει τη θέση του Λέκτορα αντί εμού γιατί έχει διδακτορική διατριβή από το London school of Economics. Αυτό κατ’ εκείνον σημαίνει, προφανώς, ότι, επειδή σπούδασα σε ελληνικά πανεπιστήμια, δεν είχα καμία τύχη να πάρω θέση μέλους ΔΕΠ. Και ενώ υπηρετεί ο ίδιος σε ελληνικό πανεπιστήμιο, αναγνωρίζει την ανωτερότητα στο ξένο!!!\nΤο εντυπωσιακότερο είναι όμως ότι ο κ. Παπαγιάννης αμφισβητεί και τον ίδιο τον νόμο!! Αντικαθιστά τον νομοθέτη και υποστηρίζει πως ούτε με 5 υπογραφές στο διδακτορικό θα μπορούσα να εκλεγώ λέκτορας!!!\n3. Όσο για το «καλώς» στο δικό μου διδακτορικό, εξήγησα στην προηγούμενη επιστολή μου πως προέκυψε!\nΓνωρίζετε όμως, κ. Παπαγιάννη, πολλά μέλη ΔΕΠ που στη βαθμίδα του Λέκτορα έχουν γράψει τρία βιβλία? Δύο διδακτορικά και μία μονογραφία?\n4. Η νομοθετική διάταξη κ. Παπαγιάννη δεν με βοήθησε διότι πολύ απλά δεν φτιάχτηκε για μένα. Το θέμα «4 υπογραφές» τρόμαξε το «σύστημα». Όλοι γνωρίζουμε ότι πολλά μέλη των επταμελών επιτροπών δεν παρευρίσκονται στις διαδικασίες, εγκρίνουν τις διατριβές θετικά από τηλεφώνου και υπογράφουν εκ των υστέρων.\n5. Γιατί δεν μάς εξηγήσατε στο σχόλιό σας κ. Παπαγιάννη γιατί καταργήσατε το μάθημα που δίδασκα «Ερευνητική Μεθοδολογία»?\nΓιατί δεν λάβατε υπόψιν τις θετικότατες αξιολογήσεις των φοιτητών μου από το 2008 έως το 2012. Σας παρακαλώ και σας προκαλώ να τους ρωτήσετε και τώρα αν το μάθημα «Ερευνητική Μεθοδολογία» τούς ήταν απαραίτητο.\n6. Αλήθεια κ. Παπαγιάννη δεν γνωρίζετε ότι στο έτερο μεταπτυχιακό του τμήματος «Νομικός Πολιτισμός», μέλος ΔΕΠ που συνταξιοδοτήθηκε, ενώ έπρεπε να διδάξει «Ερευνητική Μεθοδολογία» δίδασκε τους φοιτητές «Φιλοσοφία του Δικαίου» γιατί, απλούσταστα, αυτό ήταν το γνωστικό του αντικείμενο με αποτέλεσμα να διδάξω εκτός προγράμματος τους φοιτητές? Έχω θετικότατα σχόλια και από αυτούς. Αλήθεια, γιατί δεν αντιδράσατε σε αυτή την παρατυπία?\n7. Σε γενική συνέλευση του Τμήματος Δημόσιας Διοίκησης (είμαστε μέλη ΔΕΠ στο ίδιο τμήμα) ο κ. Παπαγιάννης ανέφερε ψευδώς ότι εγώ γράφω τα θετικά σχόλια των φοιτητών μου και όχι οι φοιτητές!!! Όταν τον προκάλεσα γραπτώς με επιστολή μου –κοινοποιημένη στον Πρύτανη, στον Κοσμήτορα και στα Μέλη ΔΕΠ του τμήματος Δημόσιας Διοίκησης- να βεβαιώσει τον ισχυρισμό του γραπτώς, δεν το έκανε ποτέ. Γιατί άραγε? Εν τω μεταξύ, οι αναφορές του αυτές δεν καταγράφηκαν στα πρακτικά, γιατί, όπως μου είπαν από τη γραμματεία όταν τα ζήτησα, το μαγνητόφωνο ήταν κλειστό εκείνη τη στιγμή!!!\n8. Αν και είναι νομικός ο κ. Παπαγιάννης δεν γνώριζε ότι η υπόθεσή μου δεν είχε τελεσιδικήσει, όπως ανακριβώς έγραψε σε προηγούμενο άρθρο του, αλλά ότι εκκρεμεί η εκδίκαση στο ΣτΕ?\n9. Αν και νομικός ο κ. Παπαγιάννης δεν γνωρίζει ότι, με βάση το τεκμήριο της νομιμότητας, δεν είναι δυνατόν μετά την πάροδο 5 ετών (στη δική μου περίπτωση 12 έτη) να ανακληθεί μία διοικητική πράξη, εφόσον δεν προήλθε με δόλο του διοικούμενου?\n10. Αν και νομικός ο κ. Παπαγιάννης, δεν γνωρίζει ότι η γραμματεία του Τμήματος Ψυχολογίας, δεν είχε το δικαίωμα να δώσει έγγραφα που με αφορούσαν στον κ. Καράμπελα, εφόσον δεν είχε έννομο συμφέρον? Δεν είχε το βασικό προσόν της διδακτικής εμπειρίας και επομένως ήταν εκτός διαδικασίας.\n11. Γράφει « Προφανέστατα υπάρχει ευθύνη και άλλων, ιδίως του Τμήματος Ψυχολογίας που χορήγησε τον διδακτορικό τίτλο και μετά ... έχασε το φάκελο....» εννοώντας βέβαια τον κ. Στάμο Παπαστάμου. Γιατί αυτό δεν το ανέφερε στο πρώτο του δημοσίευμα και μάλιστα ότι ο κ. Παπαστάμου ήταν ο πραγματικά υπεύθυνος και όχι εγώ?\nΚαι γιατί χάθηκε ο φάκελος? Αυτό δεν τον προβλημάτισε καθόλου? Δεν υπάρχουν ποινικές ευθύνες των υπαιτίων? Γιατί δεν τις αναφέρει?\nΟ νόμος κ. Παπαγιάννη δεν ισχύει a la carte. Ισχύει για όλους!!\n12. Γιατί ο κ. Παπαγιάννης δεν αναφέρει ότι ο ανθυποψήφιός μου κ. Καράμπελας στερούνταν ένα βασικό τυπικό προσόν. Την διδακτική εμπειρία. Επομένως, εκ των πραγμάτων, ήταν εκτός διαδικασίας και δεν μπορούσε να πάρει τη θέση.\nΚαι σε αυτή την περίπτωση, ο νόμος κ. Παπαγιάννη δεν είναι διαδικασία a la carte. Εφαρμόζεται για όλους!! Εκτός και αν ο κ. Παπαγιάννης υιοθετεί την παρανομία.\n13. Ο κ. Παπαγιάννης διατηρεί προσωπικό blog στο οποίο παραθέτει τις προσωπικές του απόψεις για όλα τα θέματα, πολιτικά, κοινωνικά κλπ. Και συγχρόνως αναρτά ενημερώσεις που αφορούν στους φοιτητές. Αυτό μπορεί να είναι νόμιμο αλλά δεν είναι ηθικό. Οι φοιτητές αναγκάζονται να μπαίνουν στο blog για να διαβάσουν τις ανακοινώσεις του και συγχρόνως διαβάζουν τις πολιτικές του θέσεις.\nΕπειδή είχα συγκεκριμένη πολιτική ιδιότητα, δείτε παρακαλώ σχόλιο φοιτήτριάς μου όταν έμαθε τα σχετικά με το θέμα μου και διάβασε την επιστολή μου:\n“Kυρία Χωριανοπούλου. Είναι πολύ άδικο αυτό που έγινε.. Εγώ που σας είχα καθηγήτρια έχω να πω ότι είστε από τις καλύτερες καθηγήτριες και πότε δεν μας μιλήσατε ή μας επηρεάσατε για τις πολιτικές σας πεποιθήσεις.. Είναι πολύ άδικο... Μπορούμε κάτι εμείς οι φοιτητές να κάνουμε για να ανατρέψουμε αυτό που έγινε;; Έχω μείνει άφωνη πραγματικά...”\n14. Ο κ. Παπαγιάννης έχει οδηγήσει στα δικαστήρια πολλούς συναδέλφους από το τμήμα Δημόσιας Διοίκησης. Θα μπορούσε παρακαλώ να μας αναφέρει πόσες από αυτές τις υποθέσεις έχει κερδίσει? Όπως γνωρίζω, στις περισσότερες έχει κατηγορήσει άδικα συναδέλφους του και οι διωκόμενοι συνάδελφοι δικαιώθηκαν!!\nΘα πρότεινα στον κ. Παπαγιάννη να αναλώνει την ενέργειά του όχι σε άδικες διώξεις συναδέλφων του, αλλά στη συγγραφή επιστημονικών άρθρων. Έτσι θα γίνει και πιο χρήσιμος στην ακαδημαϊκή κοινότητα και στους φοιτητές του.\nΤέλος, θα ήθελα να καταθέσω δημοσίως ότι δεν αισθάνομαι καμία αντιπαράθεση έναντι του κ. Παπαγιάννη. Ο δικός μου σκοπός είναι να διαφανεί επιτέλους η αλήθεια. Αποφάσισα να μιλήσω χωρίς να φοβάμαι ότι δεν θα προαχθώ, ότι θα διωχθώ, ότι θα ταλαιπωρηθώ επειδή έχω το θάρρος της γνώμης μου…\nΑνώνυμος 24 Μαρτίου 2014 - 7:51 μ.μ.\nΠαρακαλουθώ απο το blog σας την εν λόγω περίπτωση. Με μια πρώτη ματιά φαίνεται μια καλοσκηνοθετημένη αποπομπή. Δεν ξέρω βέβαια τί παρελθόν υπάρχει ανάμεσα στους δύο συνδέλφους, γι' αυτό και δεν θα σταθώ στα ενδοπανεπιστημιακά. Θα σταθώ όμως σε δυο σημεία γενικότερου ενδιαφέροντος. 1) Έριξα μια ματιά στο blog του κου Παπαγιάννη. Αυτό που κάνει εντύπωση πέρα της επιθέσεως του -έχει συμφέρον (;)- είναι η χρήση του προσωπικού του blog, το οποίο χρησιμοποιεί ως ορμητήριο. Είναι ντροπή να εξαπολυεί επιθέσεις απο ένα προσωπικό blog, ιδίως σε συνάδελφο, το οποίο ταυτόχρονα το χρησιμοποιεί για ενημέρωση των φοιτητών. Πόσοι φοιτητές θα ''παραδόθηκαν΄΄ απο περιέργεια στα κείμενα του καθώς μπήκαν για ενημέρωση; Αλήθεια το Πάντειο δεν έχει ιστοσελίδα; 2) Επίσης, από την απάντηση του αλλά και το βιογραφικό του, φαίνεται να στηρίζει τις σπουδές στο εξωτερικό....αλλά διδάσκει σε ελληνικό πανεπιστήμιο. Κλασική περίπτωση. Δεν κατηγορώ τις σπουδές στο εξωτερικό αλλά εκείνους που υποβαθμίζουν αυτούς που διάλεξαν τα ελληνικά πανεπιστήμια.\nΑνώνυμος 25 Μαρτίου 2014 - 12:04 π.μ.\nΗ συγκεκριμένη περίπτωση αποδεικνύει ένα και μόνο πράγμα: Ότι στα ελληνικά πανεπιστήμια οι καθηγητές αποτελούν ένα κλειστό γκρουπ ανθρώπων οι οποίοι παπαγαλίστικα και επειδή ήταν ανέτοιμοι στα νεανικά τους χρόνια να βγουν στην αγορά συνέχιζαν να κάνουν θεωρητικές προσεγγίσεις στις επιστήμες τους. Άνθρωποι πλήρως ευθυγραμμισμένοι με τα θέλω των εκάστοτε κυβερνήσεων οδήγησαν τα πανεπιστήμια σε αυτό το χάλι. Φυσικά υπάρχουν και οι εξαιρέσεις οι οποίες διώκονται πλήρως αναίτια και άδικα. Εύχομαι για μια και μόνο φορά η δικαιοσύνη στο συγκεκριμένο θέμα να είναι πράγματι "τυφλή" και να αποδοθεί το δίκαιο.\nΑνώνυμος 25 Μαρτίου 2014 - 12:20 μ.μ.\nΤο γεγονός ότι η συγκεκριμένη καθηγήτρια βγαίνει και μιλάει με συγκεριμένα όνοματα και πράξεις είναι από μόνο του ένδειξη ότι κάποιοι άδικα την χτύπησαν και χωρίς κανένα νομικό στήριγμα...αποκλειστικό κίνητρο η κομματική εμπάθεια και η ασχετοσύνη τους..τα βιογραφικά τους σίγουρα φτωχά..αλήθεια γιατί τον νόμο τον εφαρμόζουν όπως και όπου θέλουν??? ...σίγουρα με την πράξη τους αυτή το μόνο που κάνουν είναι να ξεσηκώνουν την ακαδημαική κοινότητα που ακόμα δεν έχει διαφθαρεί και παλεύει για ένα καλύτερο πανεπιστήμιο.. χαρακτηριστική είναι η στήριξη των φοιτητών που δέχεται η συγκεκριμένη καθηγήτρια!!! (αυτοί ευτυχώς δεν είναι μέρος του διεφθαρμένου συστήματος ....)\nΑνώνυμος 25 Μαρτίου 2014 - 3:12 μ.μ.\nΑνώνυμος 25 Μαρτίου 2014 - 4:55 μ.μ.\nΗ ανάρτηση των 3.12 μ.μ. αποτελεί σκάνδαλο. Κοροϊδεύουν τον κόσμο. Ο "γίγαντας" πρωθυπουργός, τα ξέρει αυτά;\nΑνώνυμος 25 Μαρτίου 2014 - 9:12 μ.μ.\nΚαταιγισμοί μικροπρέπειας και απρέπειας, μπορεί να ταλαιπωρούν ανθρώπους, όμως η αλήθεια πάντοτε στο τέλος λάμπει. Απτά και συγκεριμένα στοιχεία της Καθηγήτριας αποδεικνύουν την προσπάθεια σπίλωσης του ονόματός της και πείθουν κάθε νοήμονα και λογικό άνθρωπο για την κατάφωρη αδικία που καλείται να αντιμετωπίσει. Ο χώρος της εκπαίδευσης είναι σημαντικός, μην του στερείται τους ποιοτικούς και καλλιεργημένους ανθρώπους....για προσωπικά οφέλη!!!!!!\nΑΠΟΦΟΙΤΟΣ 31 Μαρτίου 2014 - 11:41 μ.μ.\nΕδώ και αρκετές μέρες αναμένω καρτερικά την απάντηση του λαλίστατου κατά γενική ομολογία κ.Δ.Παπαγιάννη στα γραφόμενα της κ.Μ.Χωριανοπούλου. Κρίμα, γιατί αρχιζει να με απογοητέυει... Πάντως, για να τον βοηθήσω, θα χρησιμοποιήσω την φράση του αρχαίου Έλληνα ποιητή, Μένανδρου "Αδύνατον τ' αληθές λαθείν."


Κλιμάκωση απειλών από Ακάρ | ΠΟΛΙΤΙΚΗ | Η ΚΑΘΗΜΕΡΙΝΗ\nΟ υπουργός Εθνικής Αμυνας κ. Αποστολάκης (δεξιά) με τον Τούρκο ομολόγό του, τον περασμένο Φεβρουάριο.\nΟι χθεσινές δηλώσεις του Τούρκου υπουργού Εθνικής Αμυνας Χουλουσί Ακάρ περί κυριαρχίας στις θάλασσες που περιβάλλουν την Τουρκία, ανάμεσα στις οποίες και το Αιγαίο, συνιστούν μια ακόμη συνεπή εδραίωση του αναθεωρητισμού της Αγκυρας, όπως αυτός εκδηλώνεται πλέον και στον θαλάσσιο τομέα. Η χρονική στιγμή που επέλεξε ο κ. Ακάρ για να επαναφέρει το αφήγημα της «Γαλάζιας Πατρίδας των 462.000 τετραγωνικών χιλιομέτρων» δεν είναι αποσυνδεδεμένη από τη Σύνοδο Κορυφής 3+1, Ελλάδας, Κυπριακής Δημοκρατίας, Ισραήλ και ΗΠΑ. Για την Αγκυρα, η συγκεκριμένη τριμερής, υπό την αμερικανική ομπρέλα, γίνεται αντιληπτή ως κίνηση περικύκλωσης με την ενθάρρυνση της Αγκυρας. Ο υπουργός Εθνικής Αμυνας Ευάγγελος Αποστολάκης αντιλαμβάνεται πολύ καλά αφενός τις απόψεις του κ. Ακάρ, αφετέρου την επικοινωνιακή τακτική πίσω από αυτό, γι’ αυτό και δηλώνει προβληματισμένος. Χθες, το άτυπο όργανο του προεδρικού παλατιού, η εφημερίδα «Γενί Σαφάκ», είχε πρωτοσέλιδη φωτογραφία των βατραχανθρώπων που κρατούσαν στον βυθό της Σούδας τη σημαία της Τουρκίας με τίτλο «Η Μεσόγειος είναι δική μας». Η Αθήνα είχε προνοήσει ζητώντας να κατέβει η σχετική φωτογραφία από τον λογαριασμό της Ναυτικής Διοίκησης του ΝΑΤΟ. Παραμένει, ωστόσο, το γεγονός ότι οι Τούρκοι επιλέγουν να διακινήσουν αυτό το φωτογραφικό υλικό από τη Σούδα, στο πλαίσιο συμμαχικής άσκησης. Επιπλέον, η τουρκική κινητικότητα στο Αιγαίο και στην ανατολική Μεσόγειο, προχθές, ημέρα συνάντησης των υπουργών Εξωτερικών στην Αττάλεια, υποδηλώνει τα μηνύματα που ήθελαν να κοινοποιήσουν οι Τούρκοι στην Αθήνα.\nΣυγκεκριμένα, χθες ο κ. Ακάρ δήλωσε, μεταξύ άλλων, ότι «έχουμε και τη Γαλάζια Πατρίδα των 462.000 τετραγωνικών χιλιομέτρων. Μας ανήκουν και η θάλασσα και ο βυθός. Οι θάλασσες. Η Μαύρη θάλασσα, το Αιγαίο, η ανατολική Μεσόγειος και μέσα σε αυτά και η Κύπρος. Ετσι, λοιπόν, αυτές οι περιοχές είναι στο περιβάλλον του ενδιαφέροντός μας και είναι περιοχές που είμαστε υπεύθυνοι για να εξασφαλίσουμε την ειρήνη και την ηρεμία».\nΤις δηλώσεις Ακάρ έσπευσε να σχολιάσει και να περιγράψει ως σχεδόν παράλογες ο Ελληνας ομόλογός του. «Θεωρώ ότι δεν μπορώ να δώσω σοβαρότητα σε τέτοιες δηλώσεις. Θα πρέπει να σοβαρευτούν και να ξέρουν τι λένε. Να μην πετούν ρουκέτες για εντυπωσιασμό», είπε, μεταξύ άλλων ο κ. Αποστολάκης. Και συμπλήρωσε: «Οι δηλώσεις του Ακάρ, παρότι είμαστε σε περίοδο που αγωνιζόμαστε να βρούμε τρόπους για να χαμηλώσει η ένταση, μας ξαφνιάζουν με κάτι καινούργιο, με πράγματα που δεν βασίζονται στη λογική. Η αρχή της Ελλάδος είναι ότι σεβόμαστε το διεθνές δίκαιο και τις συνθήκες. Οταν οι αρχές αυτές αμφισβητούνται, θα πρέπει να προβληματιστούμε». Σημειώνεται, τέλος, ότι χθες ο υπουργός Εξωτερικών Γιώργος Κατρούγκαλος διευκρίνισε πως η αναφορά του στα δικαιώματα της Τουρκίας στην αν. Μεσόγειο συνδέεται άμεσα με την τήρηση του διεθνούς δικαίου. «Οταν η Τουρκία αποφασίσει ότι θα σέβεται το διεθνές δίκαιο, δεν θα το αμφισβητεί και δεν θα προκαλεί, δεν θα επιχειρεί μέσω της ισχύος να ξεπεράσει τις προβλέψεις του διεθνούς δικαίου, αυτή η προοπτική μπορεί πράγματι να υπάρχει. Δεν είμαστε όμως αυτή τη στιγμή σε αυτή την προοπτική», δήλωσε (ρ/σ 24/7), μεταξύ άλλων, ο κ. Κατρούγκαλος.\nΣτο στόχαστρο «Πράττω» ο Κατρούγκαλος\nΑιχμές κατά του υπουργού Εξωτερικών Γιώργου Κατρούγκαλου αφήνονται από την πολιτική κίνηση «Πράττω», σχετικά με τον τρόπο εμπλοκής (ή μη) του Μεγάρου Μαξίμου στις παραιτήσεις τριών στελεχών από τις θέσεις τους στο υπουργείο Εξωτερικών. «Αν ο κ. Κατρούγκαλος δεν γνώριζε τις αποφάσεις του Μαξίμου, είναι θέμα εσωτερικής λειτουργίας της κυβέρνησης. Πρόβλημα δικό του, όχι δικό μας», αναρτήθηκε στον λογαριασμό της κίνησης «Πράττω», κεντρικό πρόσωπο της οποίας είναι ο πρώην υπουργός Εξωτερικών Νίκος Κοτζιάς. Ο κ. Κατρούγκαλος είχε τονίσει, επί τούτου, ότι ουδέποτε ζητήθηκαν παραιτήσεις από το Μέγαρο Μαξίμου στο υπουργείο Εξωτερικών, αλλά, αντιθέτως, τα τρία στελέχη του «Πράττω» παραιτήθηκαν, συντονισμένα, έπειτα από απόφαση της πολιτικής κίνησής τους. Το «Πράττω» θέτει σαφέστατα ζήτημα λανθασμένης κυβερνητικής πολιτικής στη Θράκη, κάτι που οδήγησε στη σύγκρουση με το Μαξίμου. «Δεν θα έκανε ποτέ ο Νίκος Κοτζιάς έναν συσχετισμό εξυπηρέτησης από την κυβέρνησή μας συμφερόντων της Τουρκίας», σχολίασε, επιπλέον, χθες ο κ. Κατρούγκαλος.\n«Εάν υπάρχει κάπου κόλαση, είναι εδώ»\nΤούρκοι χάκερ εξαπολύουν κυβερνοεπιθέσεις


Ο Sasha Kurmaz Δεν Πιστεύει ότι η Υπόλοιπη Ευρώπη Θέλει να Βοηθήσει την Ουκρανία\nΜιλώντας στον Ουκρανό φωτογράφο για το μέλλον της πατρίδας του.\nΠριν από δυο χρόνια, το VICE France ήταν το πρώτο μέσο που δημοσίευσε τη δουλειά του Ουκρανού φωτογράφου Sasha Kurmaz. Από εκείνη τη στιγμή ερωτεύτηκαμε τον Sasha και την εμμονή του με τα γυμνά κορίτσια, τα μαρμάρινα αγάλματα, τα εντυπωσιακά σοβιετικά κτίρια, τα πέη, και πάνω κάτω, όλα όσα κάνουν μια φωτογραφία να ξεχωρίζει, έναντι μίας κακής, και να είναι εξαιρετική. Σήμερα, οι φωτογραφίες του Sasha έχουν αναγνωριστεί διεθνώς και έχουν δημοσιευτεί σε περιοδικά όπως τα Tissue, Pig, Rolling Stone, Fruit Salad και το φωτογραφικό λεύκωμα Nudity Today.\nΤο χειμώνα που πέρασε, ο Sasha δοκίμασε να κάνει φωτορεπορτάζ για πρώτη φορά, φωτογραφίζοντας την εξέγερση στη γενέτειρα του, το Κίεβο και τους ανθρώπους που πήραν μέρος σε αυτήν. Του τηλεφώνησα για να του κάνω μερικές ερωτήσεις σχετικά με το μέλλον της χώρας του.\nVICE: Τι πιστεύεις για τις δηλώσεις των φιλορωσικών μέσων ενημέρωσης που υποστηρίζουν ότι η νέα κυβέρνηση της Ουκρανίας είναι «φασιστική»;\nSasha Kurmaz: Για να είμαι ειλικρινής, δεν υπάρχουν εναλλακτικές πηγές πληροφόρησης στη Ρωσία σήμερα. Σχεδόν όλα όσα λένε τα επίσημα ρωσικά ΜΜΕ είναι ψέμματα. Πρόκειται για μια γαμημένη μηχανή προπαγάνδας. Ο Γιόζεφ Γκέμπελς κάποτε είπε: «Δώστε μου τα μέσα ενημέρωσης και θα μετατρέψω κάθε έθνος σε κοπάδι χοίρων»- κατά κάποιο τρόπο, οι άνθρωποι οι οποίοι ζουν στη Ρωσία σήμερα έχουν μετατραπεί σε ένα κοπάδι χοίρων. Ωστόσο, το πρόβλημα είναι ότι πολλοί Ουκρανοί, ιδιαιτέρως εκείνοι που ζουν στην Κριμαία και την Ανατολική Ουκρανία, έχουν κι αυτοί υπνωτιστεί. Ήδη τους ακούω να κάνουν ‘όινκ-όινκ’. Αλλά, δεν θα ήμουν ειλικρινής εάν σου έλεγα ότι η εθνικιστική ρητορική έλειπε από τις διαδηλώσεις στο Κίεβο.\nΜπορείς να μου πεις περισσότερα για αυτό;\nΤο κόμμα Svoboda μας βομβαρδίζει με εθνικιστικά σλόγκαν όπως: «Δόξα στο έθνος - Θάνατος στον εχθρό», «Η Ουκρανία πάνω από όλους» κλπ, αλλά οι περισσότεροι φιλο-φιλελεύθεροι τους υποστήριξαν. Θα έλεγα ότι το 5-10% εκείνων που συμμετείχαν στην επανάσταση ήταν ακροδεξιοί, αλλά για τα ρωσικά μέσα ενημέρωσης αυτό ήταν αρκετό, για να κάνουν το τόσο τόσο και να τρομάξουν τον κόσμο, αποκαλώντας τους Ουκρανούς «φασίστες».\nΤι πιστεύεις για την κατάσταση στην Κριμαία;\nΕίναι μια περίπλοκη κατάσταση. Από τη μία, οι Ρώσοι οι οποίοι είχαν παραχωρήσει την περιοχή στην Ουκρανία το 1954, επί Χρουστσόφ, βρίσκονταν ήδη στην Κριμαία. Έπειτα, τον προηγούμενο μήνα, ο ρωσικός στρατός μπλόκαρε τις ουκρανικές στρατιωτικές βάσεις. Τότε είναι που το όλο πράγμα μπερδεύτηκε και σταμάτησε να βγάζει νόημα- σε ορισμένες περιπτώσεις, Ουκρανοί στρατιώτες εξαναγκάστηκαν να πάρουν ρωσική υπηκοότητα και να υπερασπιστούν τη Ρωσία. Οι Τατάροι, σήμερα, είναι ξένοι στην ίδια τους την πατρίδα. Ορισμένοι φιλορώσοι Κριμαίοι έβαλαν φωτιά στα σπίτια ανθρώπων οι οποίοι ισχυρίστηκαν ότι είναι Ουκρανοί. Σκηνικά τέτοιου τύπου συμβαίνουν κάθε μέρα τώρα.\nΠου βρισκόσουνα πριν την αποπομπή του Γιανουκόβιτς;\nΠιστεύω ότι η επανάσταση στο Κίεβο άρχισε τέσσερις μήνες πριν από την εκδίωξη του Γιανουκόβιτς. Εκείνη την περίοδο δεν έπαιρνα μέρος στις συγκρούσεις, αλλά κατέγραφα τις διαδηλώσεις όσο μπορούσα. Βρισκόμουν εν μέσω των επεισοδίων, τράβούσα φωτογραφίες και έκανα γκράφιτι διαμαρτυρίας.\nΥπάρχει κάτι που να είδες κατά τη διάρκεια των επεισοδίων και να σου έκανε ιδιαίτερη εντύπωση;\nΣυνέβη τις πρώτες εβδομάδες της επανάστασης. Τραβούσα φωτογραφίες στο δρόμο, όταν ένας τύπος με σταμάτησε και μου ζήτησε να φωτογραφίσω την αρμενική σημαία που κρατούσε. Μου είπε ότι ο ίδιος ήταν Αρμένιος, ότι ο κόσμος έπρεπε να μάθει ότι οι Αρμένιοι και οι Ουκρανοί είναι αδέρφια και πως πρέπει να μείνουμε ενωμένοι. Ήταν πολύ φιλικός. Μερικές μέρες αργότερα έμαθα ότι η ουκρανική αστυνομία τον σκότωσε. Καταρρακώθηκα. Ένας Αρμένιος έχασε τη ζωή του στο Κίεβο, για να μπορούν οι Ουκρανοί να είναι ελεύθεροι. Το όνομα του ήταν Sergei Nigoyan.\nΘα έλεγες ότι οι περισσότεροι νέοι στην Ουκρανία θέλουν να ενταχθεί η χώρα στην Ε.Ε;\nΠιστεύω ότι οι περισσότεροι νέοι στην Ουκρανία πολεμούν για την Ευρώπη, αλλά και για μια καθαρή συνείδηση και ένα ελεύθερο μέλλον. Θέλουν να ζήσουν σε μια ελεύθερη χώρα η οποία να μην είναι διεφθαρμένη. Οι νέοι θέλουν να εκφράζουν ελεύθερα αυτό που σκέφτονται και να έχουν το δικαίωμα να ταξιδεύουν. Οι Ευρωπαίοι ίσως να μην γνωρίζουν καν πια τι είναι η βίζα, αλλά για τους νέους Ουκρανούς, είναι πάντα δύσκολο να περνούν τα σύνορα. Οι Ουκρανοί για να ταξιδέψουν στην Ευρώπη υπόκεινται σε πολύωρες ταπεινωτικές διαδικασίες ελέγχου από την αστυνομία, ακόμα κι αν πρόκειται μόνο για λίγες εβδομάδες.\nΠως είναι η κατάσταση στην Ουκρανία σήμερα;\nΗ ζωή στη Μειντάν συνεχίζεται. Η κεντρική πλατεία του Κιέβου βρίσκεται ακόμα υπό κατοχή, αλλά δεν ακούς πυροβολισμούς, δεν υπάρχουν θάνατοι και μπορώ να πω ότι, νομίζω, πως το Κίεβο είναι ασφαλές. Αλλά το Κίεβο είναι μόνο μία πόλη. Τώρα τα προβλήματα έχουν μεταφερθεί στα ανατολικά, στο Χάρκοβο, το Ντόνετσκ, το Λούχανσκ και στην Κριμαία.\nΠώς βλέπεις το άμεσο μέλλον της Ουκρανίας;\nΕίναι δύσκολο να κάνεις προβλέψεις. Όλα αλλάζουν συνεχώς. Δεν ξέρω πώς η ΕΕ μπορεί να μας βοηθήσει, αλλά το μόνο που βλέπω είναι ότι η ΕΕ δεν θέλει να βγάλει τον Πούτιν από τη μέση. Δεν πιστεύω ότι η υπόλοιπη Ευρώπη θέλει να βοηθήσει την Ουκρανία. Μόνο οι Ουκρανοί μπορούν να βοηθήσουν την Ουκρανία σήμερα.\nΣ’ ευχαριστώ πολύ Sasha.\nTagged:ukrainePhotographyPhotosVice Blogsasha kurmazintreview


Το από 07/12/2020 έγγραφο της κ. Εισαγγελέως του Πρωτοδικείου Κοζάνης για τις ποινικές υποθέσεις του Πρωτοδικείου Κοζάνης κατά το χρονικό διάστημα από 07/12/2020 έως και 14/12/2020 (ώρα 06:00 – συνημμένο έγγραφο). | Δικηγορικός Σύλλογος Κοζάνης\nΤο από 07/12/2020 έγγραφο της κ. Εισαγγελέως του Πρωτοδικείου Κοζάνης για τις ποινικές υποθέσεις του Πρωτοδικείου Κοζάνης κατά το χρονικό διάστημα από 07/12/2020 έως και 14/12/2020 (ώρα 06:00 – συνημμένο έγγραφο).\nΔικηγορικός Σύλλογος Κοζάνης > Ανακοινώσεις - Νέα > Το από 07/12/2020 έγγραφο της κ. Εισαγγελέως του Πρωτοδικείου Κοζάνης για τις ποινικές υποθέσεις του Πρωτοδικείου Κοζάνης κατά το χρονικό διάστημα από 07/12/2020 έως και 14/12/2020 (ώρα 06:00 – συνημμένο έγγραφο).\nΈκθεμα Μονομελούς Εφετείου Κακουργημάτων Δυτικής Μακεδονίας – Δικάσιμος 10ης/12/2020 (συνημμένο έγγραφο).\nΠράξη αναστολής εργασιών Ειρηνοδικείου Εορδαίας για το χρονικό διάστημα από 07/12/2020 έως και 14/12/2020 (συνημ).\nΑναρτήθηκε στις 7 Δεκεμβρίου 2020 | Ανακοινώσεις - Νέα\nΕΓΓΡΑΦΟ ΕΙΣΑΓΓΕΛΕΩΣ ΚΟΖΑΝΗΣ


Το 1981, μπορεί να μην έγινα έφεδρος αξιωματικός, λόγω πολιτικών φρονημάτων, μετά τριάντα χρόνια όμως, το ίδιο κόμμα, μου ανοίγει διάπλατα το δρόμο να γίνω έφεδρος εργαζόμενος. Καμία κυβέρνηση μεταπολεμικά δεν στράφηκε τόσο απροκάλυπτα εναντίον των εργαζομένων. Καμία κυβέρνηση δεν έδειξε τόση ανεπάρκεια όλα αυτά τα χρόνια. Ακόμα και εμείς, που από θέση είμαστε υποψιασμένοι, η φαντασία δεν ήταν αρκετή για να συλλάβει το μέγεθος. Είναι επικίνδυνη.\nΑκούγοντας τον πρωθυπουργό να μιλάει στην ΔΕΘ για την κατάσταση της χώρας υπερασπιζόμενος με σθένος τις επιλογές του, ζητάς βοήθεια ψυχίατρου. «Καμία τύχη» έγραφα χθες, «με λάθος συνταγή και κακό μάγειρα» όπως γράφει ο Σταύρος Λυγερός, Δεν υπάρχει διέξοδος\nΔυστυχώς έχουμε την ατυχία σε μια τέτοια συγκυρία, να βρισκόμαστε στο έλεος ανικάνων ηγεσιών της Ευρώπης και προπάντων της Ελλάδος.\nΚαι ο λαός αποπροσανατολισμένος και φοβισμένος, ύστερα από μια ήττα, που ακόμα δεν έχει καταλάβει, δεν μπορεί να βρει κοινή πορεία αντίδρασης. Σε εκείνο που συμφωνεί η μεγάλη του πλειοψηφία, είναι οι μεγάλες ευθύνες των κυβερνήσεων που μας οδήγησαν μέχρι εδώ και της παρούσης που συντηρεί την σύγχυση και εμποδίζει την έξοδο από την κρίση.\n«Ένας εργαζόμενος σε κάθε οικογένεια» είπε Πρωθυπουργός σηματοδοτώντας παράλληλα το τέλος της κοινωνίας των πολιτών, το τέλος του κράτους πρόνοιας. Η εργασία δεν είναι πλέον ατομικό δικαίωμα. «Ο μεταμοντέρνος Γ. Παπανδρέου» γράφει ο Ν. Ξυδάκης, εκφράζοντας μια ήττα, σηματοδοτεί την αναγκαστική, άτακτη υποχώρηση του πολίτη - ατόμου, από τον νεωτερικό δημόσιο χώρο και την κοινωνία των πολιτών, στην προμοντέρνα οικογένεια, τη φατρία, το αίμα• από τη σφαίρα της επιθυμίας πίσω, βιαίως, στη σφαίρα της ανάγκης.\nΌσο πιο γρήγορα το καταλάβουμε, τόσο, θα περιορίσουμε τη ζημιά. Δεν υπάρχει κράτος. Μια κυβέρνηση που αγνόησε την λαϊκή εντολή και υπάκουει, τυφλά στις εντολές των τοκογλύφων. Μια κυβέρνηση που πολεμάει τους πολίτες και επιχειρεί να οδηγήσει την κοινωνία δεκαετίες πίσω.\nΜΑΚΗ ΔΕΝ ΕΓΙΝΕΣ ΕΦΕΔΡΟΣ ΔΥΣΤΥΧΩΣ ΘΑ ΓΙΝΟΥΜΕ ΖΗΤΙΑΝΟΙ Γ.Β\n14 Σεπτεμβρίου 2011 - 12:29 π.μ.


Αυξημένα τα περιστατικά καρκίνου το 2018 στην Κύπρο, όχι όμως και θάνατοι – CyprusLiveNews\nΑυξημένα τα περιστατικά καρκίνου το 2018 στην Κύπρο, όχι όμως και θάνατοι\nΠαγκόσμια Ημέρα κατά του καρκίνου ήταν η χθεσινή και η Κύπρος μάχεται και αυτή ενάντια στην ασθένεια, η οποία δεν κάνει εξαιρέσεις για κανένα.\nΤο σημαντικό ωστόσο, είναι πως παρά την αυξητική τάση που υπάρχει ως προς την εμφάνιση νέων περιστατικών, παρατηρείται σταθεροποίηση στα ποσοστά θανάτου σε σύγκριση με παλαιότερα, που τα στοιχεία ήταν αποθαρρυντικά.\nΣύμφωνα με στοιχεία που εξασφάλισε ο REPORTER από την συνεργάτιδα Διαφώτισης του Παγκύπριου Συνδέσμου Καρκινοπαθών και Φίλων (ΠΑΣΥΚΑΦ), Δώρα Κωνσταντινίδου, πέραν των 3.500 νέων περιστατικών καταγράφονται κάθε χρόνο στην Κύπρο, με την ετήσια αύξηση να υπολογίζεται στο 3%.\nΚάθε χρόνο 1.250 άτομα πεθαίνουν από καρκίνο στην Κύπρο, με τις συχνότερες μορφές καρκίνου να είναι για τις γυναίκες αυτές του μαστού και στους άντρες ο καρκίνος του προστάτη, του παχέος εντέρου και του πνεύμονα.\nΤα περισσότερα περιστατικά καρκίνου στην Κύπρο, εμφανίζονται κυρίως μετά την ηλικία των πενήντα ετών με αυξημένη συχνότητα μετά τα 65.\nΣύμφωνα με την κ. Κωνσταντινίδου, σε σύγκριση με παλαιότερα το 85% των καρκίνων του μαστού είναι ιάσιμο.\nΤο σημαντικό όμως, πρόσθεσε, είναι πως όσο πιο έγκαιρα γίνεται η διάγνωση και σε αρχικά στάδια, τόσο καλύτερα είναι τα αποτελέσματα για όλες τις μορφές καρκίνου.\nΠόσο κοντά βρισκόμαστε στην εξάλειψη του καρκίνου\nΚατά καιρούς διαβάζουμε ότι η επιστήμη βρίσκεται πολύ κοντά στην αντιμετώπιση και κατ’ επέκταση στην εξάλειψη του καρκίνου. Ποια είναι όμως η αλήθεια και τι λένε οι αρμόδιοι Σύνδεσμοι επ’ αυτού;\nΣύμφωνα με την κ. Κωνσταντίνιδου οι έρευνες συνέχεια προχωρούν. Όμως, υπέδειξε, ο καρκίνος έχει πολλές μορφές, είναι πολυπαραγοντικός και κάθε ασθενής είναι διαφορετική περίπτωση.\nΜιλάμε, σημείωσε, για εξατομικευμένες και στοχευμένες θεραπείες σήμερα, άρα μια καθολική θεραπεία για όλους η ίδια, φαίνεται μακρινή.\nΗ συνεργάτιδα Διαφώτισης του ΠΑΣΥΚΑΦ, τόνισε ταυτόχρονα, ότι είναι καλύτερα να προλάβουμε ένα καρκίνο παρά να τον θεραπεύσουμε.\nΑυτό, υπέδειξε, είναι εφικτό κατά 50%, αποφεύγοντας και περιορίζοντας συνήθειες βλαβερές για την υγεία, όπως είναι το κάπνισμα, η παχυσαρκία, η έλλειψη σωματικής δραστηριότητας, η υπερβολική κατανάλωση αλκοόλ, η έκθεση στον ήλιο και η αποφυγή εμβολιασμών.\nΘέλοντας να στείλει τα δικά της μηνύματα, η κ. Κωνσταντινίδου επισήμανε ότι υπάρχουν πολλά άτομα τα οποία αντιμετώπισαν τον καρκίνο και τον ξεπέρασαν.\nΑυτά τα άτομα μοιράζονται καθημερινά τις εμπειρίες τους μαζί με τους υπόλοιπους καρκινοπαθείς και όχι μόνο, υποδεικνύοντας ότι το μοίρασμα και η θετική αντιμετώπιση αποτελούν εφόδια για να χαιρόμαστε την κάθε στιγμή της ζωής μας.\nΗ ανακοίνωση για την Παγκόσμια Ημέρα κατά του καρκίνου\nΠώς μπορούμε να δημιουργήσουμε ένα κόσμο χωρίς καρκίνο; Τώρα είναι η ώρα για δράση!\nΜε αυτό το δυναμικό και κοινό μήνυμα «Είμαι… και θα…», ξεκίνησε η εκστρατεία ενημέρωσης της Παγκόσμιας Ημέρας Καρκίνου.\nΜε την ευκαιρία αυτή διάφοροι Μη Κερδοσκοπικοί Οργανισμοί (ΜΚΟ), σύνδεσμοι και άλλοι φορείς όπως: ο Αντικαρκινικός Σύνδεσμος Κύπρου, ο ΠΑΣΥΚΑΦ, η Europa Donna Κύπρου, ο Europa Uomo Κύπρου, το Καραϊσκάκειο Ίδρυμα, το Ίδρυμα Χριστίνα Α. Αποστόλου, ο Σύνδεσμος «Ένα όνειρο, μια Ευχή», το Γκολ στη Ζωή, ο Σύνδεσμος Διαιτολόγων και Διατροφολόγων Κύπρου, ο Σύνδεσμος Φοιτητών Ιατρικής Κύπρου και το Ογκολογικό Κέντρο Τράπεζας Κύπρου (συντονιστής), υπό την αιγίδα και συμβολή του Υπουργείου Υγείας και την στήριξη της Εθνικής Επιτροπής για τον Καρκίνο, συστρατεύονται για ακόμα μια χρονιά και ρωτούν:\n* Είμαι μητέρα και θα μαγειρεύω υγιεινά για την οικογένειά μου.\n* Είμαι καθηγητής και θα ενημερώσω τους μαθητές μου για τις συνέπειες του αλκοολισμού.\n* Είμαι φοιτητής και θα σταματήσω το κάπνισμα.\n* Είμαι νέος και θα γυμνάζομαι περισσότερο.\nΣτο πλαίσιο της εκστρατείας αυτής, πραγματοποιούνται από τις 2 Φεβρουαρίου εκδηλώσεις σε όλες τις πόλεις με σκοπό την ενημέρωση και ευαισθητοποίηση του κοινού για θέματα που αφορούν τον καρκίνο.\nΣτο δρόμο που χάραξαν οι εκπαιδευτικοί.… μαθητές και φοιτητές\nΚαιρός: Σκόνη στην ατμόσφαιρα, βροχές αλλά και χιόνια


Buitencentrum de Pelen (Ospel, Ολλανδία) - Κριτικές\nOspel: Όλα τα εστιατόρια\nBuitencentrum de Pelen: Εστιατόρια στην περιοχή\nOspel: Όλες οι δραστηριότητες\nΔραστηριότητες κοντά σε: Buitencentrum de Pelen\nBuitencentrum de Pelen, Ospel - Κριτικές\nΝο 2 από 5 δραστηριότητες - Ospel\nMoostdijk 15, 6035 RB Ospel, Ολλανδία\nΚαλό μέρος για ποτά και αναψυκτικά πριν περπατήσετε.\nΑυτό το κέντρο είναι ενημερωτική και ενημερώνει τους επισκέπτες σχετικά με το φυσικό καταφύγιο, περιπάτους για να διαλέξετε και στεγάζει ένα μικρό κατάστημα. Υπάρχει επίσης ένα μικρό καφέ για ποτά και αναψυκτικά.\nΕντυπωσιακό visitor centre\nΩραίο, ανοιχτό σχεδιασμό, με πολλά ξύλινα δοκάρια και μια γυάλινη πρόσοψη προς τον εξωτερικό χώρο. Θαυμάσιο ομορφιάς με πολλά σπάνια βιβλία και νεωτερισμούς. Cafeteria προσφέρει καλή αξία για τα χρήματα. Το κέντρο διοικείται από πολύ φιλικοί άνθρωποι!\nΛάβετε γρήγορα απαντήσεις από το προσωπικό του Buitencentrum de Pelen και από προηγούμενους επισκέπτες.


Ανθολογία Αρχαίας Ελληνικής Γραμματείας, ΦΙΛΟΣΟΦΙΑ, ΑΡΙΣΤΟΤΕΛΗΣ - Ἀθηναίων Πολιτεία § 42\nΠώς αποκτά ένας Αθηναίος τα πολιτικά δικαιώματά του\nΣτο πλαίσιο της προεργασίας για τη συγγραφή των μεγάλων έργων του ο Αριστοτέλης συγκρότησε με τη βοήθεια των συνεργατών του μεγάλες συλλογές υλικού. Ως προεργασία για τη συγγραφή των Πολιτικών συγκεντρώθηκαν περιγραφές 158 πολιτευμάτων. Η πρώτη από τις χαμένες πια πολιτείες,η οποία φέρει τον τίτλο Ἀθηναίων πολιτεία, ήρθε στο φως με την ανακάλυψη ενός παπύρου το 1891 και αποδίδεται (αν και όχι ομόφωνα) στον ίδιο τον Αριστοτέλη. Το έργο απαρτίζεται από ένα ιστορικό και ένα συστηματικό μέρος. Το απόσπασμα που ακολουθεί προέρχεται από την αρχή του συστηματικού μέρους και αναφέρεται σε δύο θεσμούς που συνδέονται άρρηκτα με την απόκτηση των πολιτικών δικαιωμάτων στην Αθήνα. Ο πρώτος είναι η δοκιμασία, η διαδικασία για να πολιτογραφηθεί ο νεαρός Αθηναίος, ο οποίος στην ηλικία των 18 ετών ενηλικιωνόταν. Ο δεύτερος θεσμός είναι η ἐφηβεία, η οποία στη μορφή που περιγράφεται εδώ (ένα είδος υποχρεωτικής στρατιωτικής θητείας με παιδευτικό και μυητικό χαρακτήρα) είχε οργανωθεί μόλις το 335/4 π.Χ..\nἈθηναίων Πολιτεία § 42\n[42.1] ἔχει δ᾽ ἡ νῦν κατάστασις τῆς πολιτείας τόνδε τὸν τρόπον. μετέχουσιν μὲν τῆς πολιτείας οἱ ἐξ ἀμφοτέρων γεγονότες ἀστῶν, ἐγγράφονται δ᾽ εἰς τοὺς δημότας ὀκτωκαίδεκα ἔτη γεγονότες. ὅταν δ᾽ ἐγγράφωνται διαψηφίζονται περὶ αὐτῶν ὀμόσαντες οἱ δημόται, πρῶτον μὲν εἰ δοκοῦσι γεγονέναι τὴν ἡλικίαν τὴν ἐκ τοῦ νόμο[υ], κἂν μὴ δόξωσι, ἀπέρχονται πάλιν εἰς παῖδας, δεύτερον δ᾽ εἰ ἐλεύθερός ἐστι καὶ γέγονε κατὰ τ[ο]ὺς νόμους. ἔπειτ᾽ ἂν μὲν ἀποψηφίσωνται μὴ εἶναι ἐλεύθερον, ὁ μὲν ἐφίησιν εἰς τὸ δικαστήριον, οἱ δὲ δημόται κατηγόρους αἱροῦνται πέντε [ἄ]νδρας ἐξ αὑτῶν, κἂν μὲν μὴ δόξῃ δικαίως ἐγγράφεσ[θ]αι, πωλεῖ τοῦτον ἡ πόλις· ἐὰν δὲ νικήσῃ, τοῖς δημόταις ἐπάναγκες ἐγγράφειν. [42.2] μετὰ δὲ ταῦτα δ[ο]κιμάζει τοὺς ἐγγραφέντας ἡ βουλή, κἄν τις δόξ[ῃ] νεώτερος ὀκτωκαίδεκ᾽ ἐτῶν εἶναι, ζημιοῖ τ[ο]ὺς δημότας τοὺς ἐγγράψαντας. ἐπὰν δὲ δοκιμασθῶσιν οἱ ἔφηβοι, συλλεγέντες οἱ πατέρες αὐτῶν κατὰ φυλὰς ὀμόσαντες αἱροῦνται τρεῖς ἐκ τῶν φυλετῶν τῶν ὑπὲρ τετταράκοντα ἔτη γεγονότων, οὓς ἂν ἡγῶνται βελτίστους εἶναι καὶ ἐπιτηδειοτάτους ἐπιμελεῖσθαι τῶν ἐφήβων, ἐκ δὲ τούτων ὁ δῆμος ἕνα τῆς [φ]υλῆς ἑκάστης χειροτονεῖ σωφρονιστὴν καὶ κοσμητὴν ἐκ τῶν ἄλλων Ἀθηναίων ἐπὶ πάντας. [42.3] συλλαβόντες δ᾽ οὗτοι τοὺς ἐφήβους, πρῶτον μὲν τὰ ἱερὰ περιῆλθον, εἶτ᾽ εἰς Πειραιέα πορεύονται καὶ φρουροῦσιν οἱ μὲν τὴν Μουνιχίαν οἱ δὲ τὴν Ἀκτήν. χειροτ[ο]νεῖ δὲ καὶ παιδοτρίβας αὐτοῖς δύο, καὶ διδασκάλους, οἵτινες ὁπλομαχεῖν καὶ τοξεύειν καὶ ἀκοντίζειν κα[ὶ] καταπάλτην ἀφιέναι διδάσκουσιν. δίδωσι δὲ καὶ εἰς τροφ[ὴν] τοῖς μὲν σωφρονισταῖς δραχμὴν ᾱ ἑκάστῳ, τοῖς δ᾽ ἐφήβοις τέτταρας ὀβολοὺς ἑκάστῳ· τὰ δὲ τῶν φυλετῶν τῶν αὑτοῦ λαμβάνων ὁ σωφρονιστὴς ἕκαστος ἀγοράζει τὰ ἐπιτήδεια πᾶσιν εἰς τὸ κοινόν, συσσιτοῦσι γὰρ κατὰ φυλάς, καὶ τῶν ἄλλων ἐπιμελεῖται πάντων. [42.4] καὶ τὸν μὲν πρῶτον ἐνιαυτὸν οὕτως διάγουσι· τὸν δεύτερον ἐκκλησίας ἐν τῷ θεάτρῳ γενομένης ἀποδειξάμενοι τῷ δήμῳ τὰ περὶ τὰς τάξεις καὶ λαβόντες ἀσπίδα καὶ δόρυ παρὰ τῆς πόλεως περιπολοῦσι τὴν χώραν καὶ διατρίβουσιν ἐν [τ]οῖς φυλακτηρίοις. [42.5] φρουροῦσι δὲ τὰ δύο ἔτη, χλαμύδας ἔχοντες, καὶ ἀτελεῖς εἰσι πάντων· καὶ δίκ[η]ν οὔτε διδόασιν οὔτε λαμβάνουσιν, ἵνα μὴ πρό[φ]ασις ᾖ τ[ο]ῦ ἀπιέναι, πλὴν περὶ κλήρου καὶ ἐπικλήρ[ου], κἄν τ[ι]νι κατὰ τὸ γένος ἱερωσύνη γένηται. διε[ξ]ελθόντων δὲ τῶν δυοῖν ἐτῶν ἤδη μετὰ τῶν ἄλλων εἰσίν.\n Η σημερινή οργάνωση του καθεστώτος είναι η εξής: Πολιτικά δικαιώματα έχουν όσοι είναι γεννημένοι από πατέρα και μητέρα Αθηναίους πολίτες,1 και εγγράφονται στους καταλόγους των δημοτών όταν γίνουν δέκα οκτώ χρόνων. Κατά το χρόνο της εγγραφής τους, αφού οι δημότες δώσουν όρκο, αποφασίζουν γι᾽ αυτούς με ψηφοφορία, πρώτον, αν θεωρούν ότι αυτοί έχουν την ηλικία που προβλέπει ο νόμος (και, αν αποδειχθεί το αντίθετο, επιστρέφουν στην κατηγορία των παίδων) και, δεύτερον, αν είναι ελεύθερα και νόμιμα τέκνα. Κατόπιν, αν απορρίψουν κάποιον για το λόγο ότι δεν είναι ελεύθερος, ο ενδιαφερόμενος μπορεί να κάνει έφεση στο δικαστήριο και οι δημότες ορίζουν μεταξύ τους πέντε πρόσωπα κατηγόρους. Αν αποφασισθεί ότι δεν έχει το δικαίωμα εγγραφής, τότε η πολιτεία τον πουλάει ως δούλο. Αν ο ενδιαφερόμενος κερδίσει τη δίκη, τότε οι δημότες είναι υποχρεωμένοι να τον εγγράψουν.  Ύστερα η βουλή εξετάζει όσους έχουν εγγραφεί και αν αποδειχθεί ότι κάποιος δεν είναι δέκα οκτώ ετών, τότε η βουλή τιμωρεί με πρόστιμο τους δημότες που τον ενέγραψαν. Όταν οι έφηβοι περάσουν αυτήν τη δοκιμασία, οι πατέρες τους συγκεντρώνονται κατά φυλές και, αφού ορκιστούν, εκλέγουν μεταξύ εκείνων που έχουν υπερβεί τα σαράντα χρόνια τρία πρόσωπα, που τα θεωρούν τα καλύτερα και καταλληλότερα για να φροντίζουν τους εφήβους. Από αυτούς ο δήμος εκλέγει με ανάταση χεριών ένα σωφρονιστή για κάθε φυλή και έναν επιμελητή για όλους τους εφήβους.  Οι σωφρονιστές και ο επιμελητής, αφού συγκεντρώσουν τους εφήβους, περιέρχονται τους ιερούς χώρους και μετά πορεύονται στον Πειραιά, όπου θα φρουρούν άλλοι τη Μουνιχία2 και άλλοι την Ακτή. Εκλέγουν με ανάταση χεριών και δύο προπονητές και ειδικούς εκπαιδευτές, που τους μαθαίνουν οπλομαχία, τόξευση, ακόντιο και χειρισμό καταπέλτη. Για ημερήσια αποζημίωση δίνουν μια δραχμή την ημέρα στους σωφρονιστές και στους εφήβους από τέσσερις οβολούς3 στον καθένα. Ο σωφρονιστής εισπράττει από τη φυλή του όσα αναλογούν στους εφήβους της φυλής και αγοράζει όσα χρειάζονται για όλους (γιατί έχουν κοινό συσσίτιο κατά φυλές) και έχει την επιμέλεια για όλα τα άλλα ζητήματα.  Τον πρώτο, λοιπόν, χρόνο τον περνούν έτσι. Το δεύτερο χρόνο γίνεται συγκέντρωση του λαού στο θέατρο και οι έφηβοι κάνουν επίδειξη γυμνασίων σε πυκνή τάξη. Η πολιτεία τους δίνει ασπίδα και δόρυ και από τότε και ύστερα οι έφηβοι περιπολούν μέσα στην Αττική και μένουν στα φρούρια ως φύλακες. Στα δύο αυτά χρόνια υπηρεσίας φορούν χλαμύδα4 και δεν πληρώνουν κανένα φόρο.  Δεν μπορούν ούτε να εναχθούν ούτε να εναγάγουν σε δικαστήριο, ώστε να μην έχουν πρόφαση να απουσιάσουν, εκτός αν πρόκειται για δίκες περί κληρονομιάς ή επικλήρου κόρης5 ή για οικογενειακό ιερατικό αξίωμα. Όταν περάσουν δύο χρόνια, γίνονται κανονικοί πολίτες όπως όλοι οι άλλοι.\n1 Η προϋπόθεση που αναφέρεται εδώ καθοριζόταν από τον νόμο που είχε ψηφιστεί το 451/0 π.Χ. έπειτα από πρόταση του Περικλή.\n2 Μουνιχία: λόφος στα ανατολικά του Πειραιά, ο οποίος βλέπει στον κόλπο του Φαλήρου. Ακτή: ακρωτήριο στα νότια του κύριου λιμανιού που ήταν γνωστό ως Κάνθαρος.\n3 Ο οβολός αντιστοιχούσε προς το 1/6 της δραχμής.\n4 Η χλαμύδα ήταν κοντός μανδύας, τον οποίο αρχικά φορούσαν οι ιππείς στη Θεσσαλία και τη Μακεδονία. Στην Αθήνα η μαύρη χλαμύδα υιοθετήθηκε ως στολή των εφήβων.\n5 Επίκληρος ονομαζόταν η ορφανή μοναχοκόρη, η οποία έπρεπε να παντρευτεί τον πλησιέστερο συγγενή για να μην περιέλθει η περιουσία (ο κλῆρος) σε ξένη οικογένεια.\n O Ιερός Λόφος ήταν ένα ύψωμα έξω από τη Ρώμη, όπου κατέφυγαν οι πληβείοι κατά την εξέγερση του 495 π.Χ\n Ο Καριολάνος, αφού εκδιώχθηκε από τη Ρώμη, βάδισε εναντίον της επικεφαλής μιας στρατιάς Βόλσκων. Η μητέρα του Veturia και η μνηστή του τον έπεισαν να αποσυρθεί επικαλούμενες την πατρίδα τους τη Ρώμη.\nΑγόρια, κορίτσια, γυναίκες και άντρες, “παιδιά” εξαρτημένα από το τι θα αισθανθούν οι γονείς τους, περιορίζουν την ελευθερία τους, τις αποφάσεις τους, τις σκέψεις που κάνουν για τον εαυτό τους και τις αντικαταστούν με σκέψεις που αφορούν τους γονείς σαν να είναι ίδιοι οι γεννήτορες τους. Μερικές φορές νιώθεις ότι “τα παιδιά” είναι αφιερωμένα σ' ένα ατελείωτο διάλογο μαζί τους για τον οποίο δεν είμαστε σίγουροι ότι τον έχουν διαλέξει. Ακόμα και όταν αυτοί μπαίνουν στο μνήμα ο διάλογος αυτός συνεχίζεται και ο εκλιπών γονέας παραμένει για χρόνια και στην χειρότερη περίπτωση για πάντα, ο μοναδικός έγκυρος συνομιλητής τους.\nΤο περιεχόμενο αυτού του διαλόγου στρέφεται πάντα γύρω από την ανεπάρκεια του “παιδιού” σε σύγκριση με τον γονέα. Γύρω από την ανικανότητα, ή την μικρότητα του, απέναντι στην πληρότητα και στην μεγαλοσύνη του. Το “παιδί” πάντα σε αυτό το διάλογο κρατάει την θέση του “μικρού”, σε οποιαδήποτε ηλικία και αν βρίσκεται και ο γονέας του... “μεγάλου”.\nΠάντα αυτή η κατάσταση μετατρέπεται σε ένα εσωτερικό διάλογο ο οποίος εκφράζει για το παιδί, ανοιχτά ερωτήματα του τύπου: Έκανα καλά; Αν είχα κάνει εκείνο ίσως να μην είχε γίνει αυτό; Αν είχαν συμπεριφερθεί καλύτερα...τότε...ίσως... Πόσα “παιδιά” γυρνάνε στοιχειωμένα από την παρουσία αυτών των ερωτημάτων χωρίς απάντηση, ανελεύθερα και δοσμένα σε ένα παραμιλητό που ζητά την συγχώρεση σαν το βασικό περιεχόμενο στον μεταθανάτιο διάλογο με το γονέα !!\nΑπό κάποια στιγμή και μετά στη σχέση γονέα – παιδιού εμφανίζεται η υποχρέωση σαν ένα είδος ανταλλαγής υπηρεσιών. Κατ' αρχάς λαμβάνει σάρκα και οστά στο διάλογο μεταξύ τους προσπαθώντας να εκφράσει και να οριοθέτηση με τα “πρέπει” την σχέση. Τα “Πρέπει” που πρέπει να αισθάνονται τα “παιδιά” απέναντί στους γονείς τους, τα οποία αρχίζουν σιγά, σιγά να τρέφουν τον διάλογο ανάμεσα τους. Στο τέλος τα “πρέπει” γίνονται μια πεποίθηση η οποία συνοδεύει και αποδίδει το νόημα και την σκοπιμότητα της σχέσης.\nΌταν υπάρχει η υποχρέωση ο διάλογος γονέα - παιδιού τρέφεται από τον φόβο, την αγωνία, το άγχος, την μοναξιά και γενικά από την ανεπάρκεια της ικανοποιήσης από την σχέση, η οποία πάντα ζητά την ανέφικτη πληρότητα μέσα από την καθυπόταξη του ενός μέλους της στο άλλο\nΑυτές όλες είναι προσφορές του παιδιού προς τους γονείς, και τόσες άλλες που δεν ανέφερα, κατανέμονται σε αυτό που ονόμασα ποιοτικές και όχι ποσοτικές προσφορές. Σ' αυτές που έχουν σχέση με το συναίσθημα, και όχι με την ύλη. Αλλά και σε αυτή την περίπτωση, στην περίπτωση της υλικής βοήθειας προς το γονείς, τα παιδιά στο βαθμό που τους επιτρέπει η ζωή τους, δεν πάνε πίσω. Και αυτή ακόμα η προσφορά που την ονομάσαμε ποσοτική στην ουσία υπάρχει και συνοδεύετε από το συναίσθημα του “παιδιού” προς τους γονείς και φανερώνει τις περισσότερες φορές τον σεβασμός τους.\nΑυτός που δεν μπορεί να συγχωρήσει είναι ο δούλος της πικρίας, της αγανάκτησης και του θυμού του. Γεμίζει το σώμα του με αρνητικά συναισθήματα και αποθηκεύει στο είναι του συναισθηματικούς ρύπους που κρατούν τον πόνο ζωντανό.\nΗ συσσώρευση αρνητικών συναισθημάτων με την πάροδο του χρόνου φτάνει να αλλοιώνει το χαρακτήρα του ατόμου και να τον κάνει καχύποπτο προς τους άλλους. Η μη συγχώρεση καταδικάζει το άτομο να συνεχίσει να ζει στο παρελθόν, χωρίς να είναι σε θέση να αλλάξει και να αναπτυχθεί αφού ζει και συνδέεται στενά με τις αναμνήσεις του. Το να δίνεις αλλά και να ζητάς συγχώρεση είναι στην ουσία η κατανόηση πως ουδείς είναι αλάνθαστος.\nΚάποιες φόρες οι άνθρωποι θυμώνουν και κρατούν κακία για πράγματα που ο άλλος τους είπε. Και αυτό όμως είναι μεγάλο χάσιμο ενέργειας.\nΠολλές φορές κάποιος θα σας πει κάτι σκληρό είτε επειδή αυτή είναι η αλήθεια του, είτε επειδή θέλει να σας πονέσει. Αν εσείς ξέρετε πραγματικά ποιος είστε, τίποτα, μα τίποτα, από αυτά που θα πει δε θα σας αγγίξει και έτσι θα μπορέσετε να τον συγχωρέσετε για την μικροπρεπή του στάση. Αν όντως σας λέει την σκληρή αλήθεια, είναι βέβαιο ότι είναι πολύ καλύτερο να ακούσετε μια αυθόρμητη και αληθινή άποψη για κάτι πάρα ένα προσποιητό χαμόγελο που κρύβει μια κακή σκέψη για εσάς.\nΑν μπορέσετε να αντέξετε την κριτική, θα μάθετε να συγχωρείτε τα λάθη των άλλων και θα δεχτείτε ότι μπορεί να σκέφτονται διαφορετικά από εσάς. Κάθε πρόσωπο που σας βλέπει, σας κρίνει κατά την άποψή του. Αυτό δεν σημαίνει ότι έχει δίκιο, αλλά έχει το δικαίωμα να πιστεύει για εσάς ό,τι θέλει.\nΕίναι απλό και το έχουμε πει πολλές φορές. Δεν μπορούμε να ικανοποιούμε τους πάντες, ούτε και είναι απαραίτητο. Το πιο σημαντικό πράγμα είναι να είστε ευχαριστημένοι με τον εαυτό σας ώστε να μπορείτε να ανταπεξέρχεστε στις διάφορες δυσκολίες.\nΗ συγχώρεση δεν σημαίνει ότι χρειάζεται να είστε με ένα πρόσωπο σαν να μην είχε συμβεί πότε τίποτα και να ξεχάσετε τα πάντα, διότι αυτό στην ουσία θα ήταν άρνηση των γεγονότων. Συγχώρεση είναι να μην κρατήσετε κανένα αρνητικό συναίσθημα μέσα σας και να συνεχίσετε την ζωή σας στο μέλλον αφήνοντας πίσω αναποδιές και σφάλματα.\nΑυτό είναι το μυστικό της Ελλάδας...\nΑρκεί η εσωτερική απόφαση, αυτή μπορεί να μετατρέψει τον υποταγμένο άνθρωπο σε αγωνιστή. Ο καθένας οφείλει ν' αναμετρηθεί με τον εαυτό του στον ανοδικό δρόμο προς το δύσκολο χρέος...\nΟ πρόλογος του ίδιου του συγραφέα:\n«Πολλοί πού διάβασαν τον Καπετάν Μιχάλη θαρρούν πώς τέτοια παιδιά – τέτοια αντράκια, όπως λέμε στην Κρήτη – ποτέ δεν υπήρξαν, ούτε άντρες τόσο χεροδύναμοι, τόσο ψυχοδύναμοι, που ν’ αγαπούν με τόση λαχτάρα τή ζωή και ν’ αντικρίζουν με τόση περιφρόνηση το θάνατο.\nΠώς να πιστέψουν οι άπιστοι τι θαύματα μπορεί να γεννήσει ή πίστη; Ξεχνούν πώς ή ψυχή του ανθρώπου γίνεται παντοδύναμη όταν συνεπαρθεί από μια μεγάλη ιδέα. Τρομάζεις όταν, ύστερα από πίκρες δοκιμασίες, καταλάβεις πώς μέσα μας υπάρχει μια δύναμη που μπορεί να ξεπεράσει τη δύναμη του ανθρώπου, τρομάζεις, γιατί από τη στιγμή που θα καταλάβεις πώς υπάρχει ή δύναμη αυτή δεν μπορείς πια να βρεις δικαιολογίες για τις ασήμαντες ή άναντρες πράξεις σου για τη ζωή σου τη χαμένη, ρίχνοντας το φταίξιμο στους άλλους· ξέρεις πια πώς εσύ, όχι ή τύχη, όχι ή μοίρα, μήτε οι άνθρωποι γύρα σου, εσύ μο νάχα έχεις, ότι κι αν κάμεις, ότι κι αν γίνεις, ακέραιη την ευθύνη. Και ντρέπεσαι τότε να γελάς, ντρέπεσαι να περγελάς αν μια φλεγόμενη ψυχή ζητάει το αδύνατο.\nΚαλά πια καταλαβαίνεις πως αυτή ‘ναι ή άξια του ανθρώπου: να ζητάει και να ξέρει πως ζητάει το αδύνατο· και να ‘ναι σίγου ρος πως θα το φτάσει, γιατί ξέρει πως αν δε λιποψυχήσει, αν δεν ακούσει τί του κανοναρχάει ή λογική, μα κρατάει με τα δόντια την ψυχή του κι εξακολουθεί με πίστη, με πείσμα να κυνηγάει το αδύνατο, τότε γίνεται το θάμα, που ποτέ ο αφτέρουγος κοινός νους δε θα μπορούσε να το μαντέψει: το αδύνατο γίνεται δυνατό.\nΤο ελληνικό Γένος αν σώθηκε ως τα σήμερα, αν επέζησε υστέρα από τόσους εχτρούς – εξωτερικούς κι εσωτερικούς, προ πάντων εσωτερικούς – ύστερα από τόσους αιώνες κακομοιριά, σκλαβιά και πείνα, το χρωστάει όχι στη λογική – θυμηθείτε τους τρεις εμποράκους που ίδρυσαν τη Φιλική Εταιρεία, θυμηθείτε το 21 – το χρωστάει στο θάμα. Στην ακοίμητη σπίθα που καίει μέσα στα σωθικά της Ελλάδας.\nΕυλογημένη ή σπίθα αύτη πού αψηφάει τις φρόνιμες συμβουλές της λογικής, κι όταν φτάσει το Γένος στα χείλια του γκρεμού βάζει φωτιά σε ολόκληρη την ψυχή και φέρνει το θάμα. Στα θάματα χρωστάει ή Ελλάδα τη ζωή της.\n[…] Πάλι οι φρόνιμοι, οι λιγόπιστοι, δίνουν νηφάλιες ,πολύ λογικές συμβουλές πώς μπορεί, λένε, μία σπίθα φως να τα βάλει με τόσο παντοδύναμο σκοτάδι; όμως ο αληθινός άντρας δεν απελπίζεται’ ξέρει αυτός πως στον άτιμο, αλλοπρόσαλλο τούτον κόσμο ζουν, ας είναι και σε λιγοστά στήθια, μερικές θεμελιακές αρχές, θυγατέρες του ανθρώπου, πού αυτός τις έπλασε με Ιδρώτα, αίμα και κλάματα, κι είναι αθάνατες- οι περισσότερες γεννήθηκαν στην Ελλάδα, δυό οι πιο τρανές; ή ελευθερία κι ή αξιοπρέπεια του ανθρώπου[…]\n[…] Η τύχη μας, λέει πάλι ο Μακρυγιάννης, έχει τους ΄Ελληνες πάν τοτε ολίγους· παλαιόθε ως τώρα, όλα τα θηρία πολεμούν να μας φάνε και δεν μπορούνε’ τρώνε, τρώνε, μα μένει πάντα μαγιά. Αυτή τη μαγιά την ελέω σπίθα. Είναι ή σπίθα που καίει αθάνατη μέσα στα σωθικά της Ελλάδας.\nΑυτό είναι το μυστικό της Ελλάδας, σαν το παραμυθένιο πουλί καίγεται, γίνεται στάχτη, κι από τι στάχτη ξεπετιέται άνανιωμένη.\nΔε θα πεθάνει λοιπόν ποτέ ή ράτσα ετούτη; Δεν μπορεί να την εξαφανίσει από το πρόσωπο της γης μήτε καν ή διχόνοια; Όχι, δεν μπορεί, σίγουρα υπάρχει μέσα της κάτι το αναπάντεχο, το ακατάπαυστα ανανεούμενο, το αληθινά θεϊκό· κι εί χαν δίκιο τα παιδικά μας μάτια να ταυτίζουν τα πάθη του Χριστού με τα πάθη της Κρήτης, όπως, είμαι βέβαιος, σήμερα τα μι κρά Κυπριωτόπουλα ταυτίζουν τά Πάθη του Χρίστου με τα πάθη της Κύπρου, και να περιμένουν με ακλόνητη πίστη κι αυτά, όπως κι εμείς τότε, την Ανάσταση.»\nΑπόσπασματα από τον πρόλογο του βιβλίου «Ο καπετάν Μιχάλης», του Νίκου Καζαντζάκη.\nHelen Keller(1880-1968) Αμερικανίδα συγγραφέας\nΈνας βασικός διαχωρισμός είναι μεταξύ της δυναμικής και της παθητικής αισιοδοξίας. Σύμφωνα με τον Max More οι δυναμικοί αισιόδοξοι είναι πιο ενεργητικοί, δραστήριοι και λειτουργούν δημιουργώντας ευκαιρίες για επιτυχία και αξιοποιώντας τις ήδη υπάρχουσες.\nΗ θετική σκέψη και η αισιοδοξία είναι κάτι διαφορετικό από τη θετική ψυχολογία. Η Θετική ψυχολογία, αν και μπορούμε να βρούμε κάποιες ρίζες της στον Σωκράτη, τον Πλάτωνα και τον Αριστοτέλη, μιας και η άνθρωποι αναζητούσαν την «καλή ζωή» εδώ και αιώνες, είναι ένας νέος κλάδος της ψυχολογίας, ο σκοπός του οποίου συνοψίστηκε το 1998 από τον Martin Seligman και τον Mihaly Csikszentmihalyi:\nΆνθρωποι που εκφράζουν σε τακτική βάση ευγνωμοσύνη έχουν καλύτερη φυσική κατάσταση, αισιοδοξία, προχωρούν προς τους στόχους τους, έχουν ευεξία και βοηθούν περισσότερο τους άλλους (Emmons& Crumpler, 2000).\nΟι άνθρωποι αποτυγχάνουν να προβλέψουν πόσο καιρό θα είναι χαρούμενοι ή δυστυχείς μετά από ένα σημαντικό (Gilber, Pinel, Wilson, Blumberg & Wheatley, 1998; Wilson, Meyers, & Gilbert, 2001). Αυτοί οι ερευνητές βρήκαν ότι οι άνθρωποι συνήθως υπερεκτιμούν το πόσο καιρό θα είναι δυστυχείς μετά από ένα δυσάρεστο γεγονός, όπως είναι ένας χωρισμός, αλλά αποτυγχάνουν να μάθουν από τις επαναλαμβανόμενες εμπειρίες ότι οι προβλέψεις τους είναι λάθος.\n«Η απαισιοδοξία είναι θέμα διάθεσης.\nΗ αισιοδοξία είναι θέμα θέλησης.»\nÉmile Chartier (Alain) (1868-1951) Γάλλος φιλόσοφος\nΗ απάντηση είναι ναι. Μπορούμε να μάθουμε να σκεφτόμαστε θετικά, να επιλέγουμε που θα εστιάσουμε την προσοχή μας, να αξιοποιούμε ευκαιρίες, να είμαστε πιο αισιόδοξοι και να βλέπουμε το ποτήρι μισογεμάτο και όχι μισοάδειο.\nΜπορούμε επίσης να εκπαιδευτούμε σ’ αυτό τον τρόπο σκέψης. Το πιο σημαντικό είναι πως μπορούμε να μάθουμε τα παιδιά από νεαρή ηλικία να σκέφτονται θετικά. Το Πανεπιστήμιο της Πενσυλβανια δημιούργησε ένα πρωτοποριακό πρόγραμμα για παιδιά ηλικίας 8-15 ετών, το Penn Resiliency Program, στο οποίο τα παιδιά μαθαίνουν γνωσιο-συμπεριφοριστικές δεξιότητες καθώς και δεξιότητες επίλυσης προβλημάτων και βασίζεται σε ένα μέρος στη γνωστικο-συμπεριφοριστική θεωρία του Aaron Beck, του Albert Ellis, και του Martin Seligman για την κατάθλιψη.\nΤο μοντέλο αυτό βασίζεται κυρίως στην ιδέα ότι οι πεποιθήσεις μας για τα γεγονότα επιδρούν στα συναισθήματα και τη συμπεριφορά μας. Στο πρόγραμμα αυτό οι μαθητές μαθαίνουν να εντοπίζουν μη ακριβείς σκέψεις, να εξετάζουν την ορθότητα αυτών των σκέψεων και να αντιμετωπίζουν τις αρνητικές σκέψεις με την εύρεση εναλλακτικών υποθέσεων. Μαθαίνουν τεχνικές για την αυτοπεποίθηση, την διαπραγμάτευση, τη λήψη αποφάσεων, την επίλυση κοινωνικών προβλημάτων και τη χαλάρωση.\nΠιο αναλυτικά, μαθαίνουν να συσχετίζουν τις σκέψεις με τα συναισθήματα τους, διάφορους τρόπους σκέψης (αισιόδοξος - απαισιόδοξος), το πώς να επανεκτιμούν τις σκέψεις και τις αποφάσεις τους (και να τις βάζουν σε μια προοπτική), νέες δεξιότητες διαπραγμάτευσης σε προσωπικό, διαπροσωπικό και κοινωνικό επίπεδο, αλλά και τρόπους αντιμετώπισης διαφορετικών καταστάσεων. Επίσης, εκπαιδεύονται στο πώς να αντιμετωπίζουν την αναβλητικότητα, μαθαίνοντας να οργανώνουν το χρόνο τους με μικρότερους στόχους που οδηγούν στην επιτυχία.\nΜε λίγα λόγια είναι ένα ιδανικό πρόγραμμα για μικρούς και μεγάλους που μάλλον, άλλος λίγο και άλλος πολύ, όλοι το έχουμε ανάγκη. Ειδικά αυτούς τους δύσκολους καιρούς που ακούμε συνέχεια αρνητικά και δυσάρεστα πράγματα, η διατήρηση μιας αισιόδοξης και θετικής στάσης είναι κάτι παραπάνω από σημαντική για την σωματική και την ψυχική μας υγεία.\nΑν δούμε πως δεν μπορούμε να βρούμε τίποτα θετικό στη ζωή μας και πως η αρνητική μας διάθεση ολοένα και χειροτερεύει, η βοήθεια από έναν ειδικό μπορεί να μας δείξει νέους τρόπους προσέγγισης και μια διαφορετική ματιά στα πράγματα.\nΓιατί ακόμα και εκεί που δεν υπάρχει δρόμος, μπορούμε να φτιάξουμε εμείς έναν!\n«Τι σημασία έχουνε όλα αυτά που ζούμε,\nάμα κι εμείς πεθαίνουμε και τίποτα δεν μένει;»\nΑυτός πέρασε αρκετά χρόνια στολίζοντας τη σπηλιά. Σαν τέλειωσε, και λίγο πριν πεθάνει από γρίππη, ψιθύρισε: «Σε νίκησα, θάνατε».\nΥΓ: Ένας δημοσιογράφος ρώτησε τον Μπομπ Μάρλεϊ πόσων χρονών ήταν. Κι εκείνος απάντησε: «Είμαι σήμερα».\n1) Να περιγράψω ένα παζλ. Κομμάτι κομμάτι;\n2) “Όποια κι αν είναι η εικόνα, η αρχή ενός παζλ είναι το νερό. Η αρχή των πάντων είναι το νερό.” (Θαλής)\n“Αν το παζλ είναι, τότε είναι. Αν το παζλ δεν είναι, τότε δεν είναι. Σίγουρα, πάντως, δεν υπάρχουν κενά.” (Παρμενίδης)\n“Υπάρχουν πολλά διαφορετικά παζλ ως αντικείμενα, μονάχα ένα, όμως, ως ιδέα. Αυτό προϋπήρχε.” (Πλάτωνας)\n“Μέσα σε κάθε κομμάτι του παζλ υπάρχει η τελική του μορφή.”\n3) Έχω τρία παζλ στους τοίχους του σπιτιού μου. Το ένα δείχνει κάποιο μουσείο παλαιότερης εποχής. Το δεύτερο μια γόνδολα να μπαίνει σε ένα ονειρικό τοπίο. Το τρίτο μια γυναίκα να κοιμάται πάνω σ’ ένα μάρμαρο. Αν τα γυρίσεις, όμως, από την άλλη μεριά, μοιάζουν όλα τα ίδια.\n4) Τα πολύχρωμα παζλ είναι ευκολότερα να γίνουν. Ένα μόνο χρώμα είναι δύσκολο να το συνθέσεις από τα επιμέρους κομμάτια του.\n5) Το να φτιάξεις ένα παζλ με παρέα φίλων μπορεί να είναι μια ευχάριστη δραστηριότητα. Το να το φτιάχνεις μόνος σου μπορεί να γίνει βαρετό και να το παρατήσεις.\n6) Πάντα αναρωτιόμουν αν αυτός που κόβει μια εικόνα σε 500, 1000 ή 3000 κομμάτια βαριέται περισσότερο από εκείνον που προσπαθεί να προσαρμόσει το ένα κομματάκι με το άλλο και να την επανασυνθέσει.\n7) Υπάρχουν παζλ, που όταν τα συναρμολογήσεις, προβάλλει μια εικόνα, άλλα που έχουν να κάνουν με αριθμούς και άλλα με γρίφους. Θα μπορούσαμε να πούμε πως υπάρχει το παζλ ως είδος, που περιέχει τα γένη των παζλ κι αυτά περιλαμβάνουν αμέτρητες διακλαδώσεις και σειρές.\n8) Όλα τα κομμάτια ενός παζλ έχουν προεξοχές ή εσοχές ή και τα δύο. Στόχος του παίκτη είναι να βρει ποια προεξοχή ταιριάζει επακριβώς σε ποια εσοχή. Πρόκειται, μάλλον, για ένα σεξουαλικό παιχνίδι.\n9) Μια μεγάλη απογοήτευση της ζωής είναι όταν κοντεύεις να ολοκληρώσεις ένα παζλ, ας πούμε χιλίων κομματιών, και λίγο πριν το τέλος, διαπιστώνεις πως έχουν χαθεί καμιά δεκαριά κομμάτια. Γεμάτη τρύπες μοιάζει τότε η ζωή.\n10) Το πρώτο παζλ ήτανε χάρτης σ’ ένα λεπτό φύλλο ξύλου. Το έφτιαξε ένας δάσκαλος γεωγραφίας για να διδάξει τους μαθητές του, πολλά χρόνια προτού ο Νίτσε μιλήσει για τη “χαρούμενη γνώση”.\n11) Ένα παζλ μπορεί να έχει δυο διαστάσεις, μπορεί να έχει και τρεις. Στις τέσσερις διαστάσεις, ah, what’s puzzling you is the nature of time, oh yeah (Sympathy for the devil, Rolling Stones)\n12) Το ψηφιδωτό, επίσης, θυμίζει παζλ, χωρίς τη σεξουαλική του διάσταση. Καθόλου περίεργο που συχνά χρησιμοποιείται για θρησκευτικές απεικονίσεις.\n13) Όταν μια φίλη μου διέλυσε ένα μεγάλο πανέμορφο παζλ, λίγες στιγμές αφότου το είχαμε ολοκληρώσει, μετά από μέρες πεισματικής προσήλωσης και ενασχόλησης, πήρα ένα από τα πρώτα μου μαθήματα για το φθαρτό και το εύθραυστο της ομορφιάς και της δημιουργίας. Από τότε, αποφάσισα να μη δένομαι με τα πράγματα. Ευτυχώς ή δυστυχώς, δεν επέκτεινα την απόφασή μου και ως προς τους ανθρώπους, παρότι φθαρτοί και εύθραυστοι εξίσου.\n14) Φαντάζομαι ένα παζλ, που κάθε του κομμάτι αναπαριστάνει μια ξεχωριστή εικόνα και όλες αυτές μαζί οι εικόνες συνδέονται και δημιουργούν μια άλλη μεγαλύτερη και διαφορετική εικόνα. Το λες και κοινωνία.\n15) Θυμάμαι που είχα δει μια υδρόγειο σφαίρα – παζλ. Απ΄ αυτές που τρέμεις μη πέσουν στα χέρια των ισχυρών της γης κι αρχίσουν να της αφαιρούν κομμάτια.\n16) Η νύχτα προχώρησε και νυστάζω, οπότε θα σπάσω στα δύο το παζλ των 31 παραγράφων που μιλάνε για παζλ και θα το συνεχίσω αύριο.\n17) Όσο μικρότερα σε ηλικία τα παιδιά, τόσο μεγαλύτερα τα κομμάτια των παζλ που τους κάνουμε δώρο. Βλέπεις, όσο μεγαλώνουμε, τόσο η πραγματικότητα θρυμματίζεται σε μικρότερα κομμάτια. Ώσπου, η όψη ενός κόσμου ενιαίου και αδιαίρετου να γίνει απλώς μια ανάμνηση.\n18) Όταν ένα παζλ ολοκληρώνεται και γίνεται πίνακας, μπαίνει η κόλλα που συγκρατεί τα κομμάτια και συνήθως, μετά, μια κορνίζα. Η κορνίζα ορίζει το πλαίσιο, ώστε να μην μπορεί κάποιο κομμάτι να ξεφύγει.\n19) Είχε κάποτε κάποιος την ιδέα να φτιάξει ένα παζλ, συνθέτοντας όλα εκείνα τα χαρακτηριστικά που αγαπούσε στους ανθρώπους, έτσι ώστε να αποτυπωθεί η εικόνα του ιδανικού του έρωτα. Μόλις πρόσθεσε και το τελευταίο κομμάτι – χαρακτηριστικό, έκανε λίγα βήματα πίσω, κοίταξε την εικόνα που είχε δημιουργηθεί και είδε τον εαυτό του.\n20) Μοιάζουν ατέλειωτες οι 31 εκδοχές, όπως και τα ασπρόμαυρα παζλ.\n21) Ο μόνος λόγος, πλέον, για να κάτσω να φτιάξω ένα παζλ είναι να έχει στερέψει η έμπνευσή μου στο να δημιουργήσω οτιδήποτε άλλο.\n22) Στο διαδίκτυο μπορεί κανείς να βρει και να συναρμολογήσει αμέτρητα ψηφιακά παζλ, μόνο που δεν μπορεί κατόπιν να διακοσμήσει μ’ αυτά τσιμεντένιους τοίχους.\n23) Οι αναμνήσεις μας είναι ένα παζλ από στιγμές, που διαρκώς ανασυντίθενται και διαφορετικά επανασυναρμολογούνται.\n24) Λύνουμε με ευχαρίστηση γρίφους στις διακοπές μας, ενώ σπαζοκεφαλιάζουμε εκνευρισμένοι μ’ αυτούς της καθημερινότητας.\n25) Το να συμπληρώσεις τα έξι τελευταία κομμάτια ενός παζλ είναι κάτι πολύ πολύ απλό. Το να συμπληρώσω τις έξι παραγράφους που απομένουν, δεν είναι.\n26) Ένα ξύλινο παζλ πετιέται στη σόμπα για να ζεστάνει τα δυο πιτσιρίκια που το έφτιαξαν.\n27) Τα σουρεαλιστικά παζλ δεν δείχνουν εικόνες. Δείχνουνε συνειρμούς και όνειρα.\n28) Κάποτε κάθισε ο Θεός και έφτιαξε ένα παζλ. Την εικόνα που παρουσιάστηκε στο τέλος την ονόμασε σύμπαν. Κι έπειτα, έφτιαξε ένα ον και του έδωσε τη δυνατότητα να μπορεί να διαλύσει αυτό το παζλ. Θεϊκή διαστροφή λόγω ανίας.\n29) Έριξε το κρασί στο παζλ η γάτα κι εκεί που έδειχνε φυτά, τώρα δείχνει σαλάτα.\n30) Το κάθε παζλ είναι εν τέλει μια σπουδή στο πώς από το χάος να καταφέρνεις να δημιουργείς αρμονία.\n31) Ο θρίαμβος του τελευταίου κομματιού, της τελευταίας παραγράφου, της ολοκλήρωσης! Ώρα να σκίσω το χαρτί και να διαλύσω το παζλ στον αέρα.\nΟ παγωμένος Πλούτων είναι γεμάτος γεωλογικές (και όχι μόνο) εκπλήξεις\nΟι νέες -στατιστικά βελτιωμένες- ενδείξεις παρουσιάσθηκαν σε επιστημονικό συνέδριο στην ορεινή Ιταλία, όπου σε ένα 'σαλέ' παραδοσιακά κάθε χρόνο επί μία εβδομάδα -εκτός από το κάνουν σκι!- οι φυσικοί αναλύουν τα πειραματικά ευρήματά τους. σύμφωνα με το "Nature" και τη βρετανική «Γκάρντιαν».\n«Στο Τμήμα Θεωρίας γι' αυτό συζητάμε συνεχώς. Οι θεωρητικοί φυσικοί είναι πιο ενθουσιώδεις πάντα. Οι πειραματικοί φυσικοί είναι από τη φύση τους πιο επιφυλακτικοί, ιδίως στις επίσημες δηλώσεις τους» δήλωσε ο θεωρητικός φυσικός του CERN Τζιαν Τζιουντίτσε.\n▼ 18 Μαρ (21)\nΟ παγωμένος Πλούτων είναι γεμάτος γεωλογικές (και ...\nΑυξάνονται οι ενδείξεις για πιθανή ανακάλυψη νέου ...\nΑνακαλύφθηκαν εννέα άστρα-«τέρατα»\nΗ Lockheed Martin φτιάχνει αεροπλάνο που θα πετά μ...\nΧαρώνειον: Η Γιγάντια σκαλισμένη προτομή στην Αντι...\nKonyak Naga: Πώς ζουν σήμερα οι πρώην κυνηγοί κεφα...


ΘΕΜΑΤΙΚΗ ΕΝΟΤΗΤΑ ΕΛΙΑ-ΝΗΠΙΑΓΩΓΕΙΟ\nBlog > Η ΕΛΙΑ\nΟ καρπός της ελιάς ωριμάζει προς τα τέλη του φθινοπώρου αρχές του χειμώνα, οπότε και ξεκινάει η συγκομιδή ή το λιομάζωμα.\nΗ ελιά παραδοσιακά μαζεύεται με το χέρι. Το μάζεμα της ελιάς αποτελεί εδώ και αιώνες σημαντική αγροτική δραστηριότη\nτα σε πολλές περιοχές της Μεσογείου, όπως την Κρήτη, την Μάνη, την Καλαμάτα και άλλες περιοχές…\nΥπάρχουν διάφορες ποικιλίες ελιάς. Κάποιες από αυτές αναφέρονται παρακάτω:\nΕλιές για ελαιόλαδο:\nΚορωνέϊκη (Νότια. Πελοπόννησο και Κρήτη).\nΑθηνολιά (Κρήτη, Λακωνία και Εύβοια)\nΜανάκι (Άμφισσα, Λαμία, Ερμιόνη και Πόρο)\nΕλιές Καλαμών (Καλαμάτα).\nΠράσινες Ελιές (Χαλκιδική και Βόρεια Ελλάδα).\nΜαύρες Ελιές (Αγρίνιο, Βόλο)\nΗ θρεπτική, διατροφική και βιολογική αξία του ελαιόλαδού για τον ανθρώπινο οργανισμό είναι εξαιρετικά σημαντική. Γι’ αυτό, συγκαταλέγεται στη λίστα των δέκα ωφελιμότερων ειδών της μεσογειακής διατροφής.\nΣύμφωνα λοιπόν με την ιστορία, για αιώνες το λάδι χρησιμοποιούνταν για τη διατήρηση της ελαστικότητας του δέρματος, (για τον λόγο αυτόν υπάρχουν πολλά καλλυντικά και σαπούνια που έχουν ως βάση το λάδι). Επίσης, το λάδι χρησιμοποιούνταν για να απαλύνει τον πόνο από διάφορα εγκαύματα.\nΣτους Ολυμπιακούς Αγώνες λέγεται ότι οι αθλητές αλείφανε τα πόδια τους με λάδι, ώστε να αυξήσουν την θερμοκρασία του σώματός τους και να μπορέσουν να τρέξουν γρηγορότερα.\nΕπίσης, στους Ολυμπιακούς Αγώνες στεφάνωναν τους νικητές με κλαδί ελιάς (κότινος) και τους το προσέφεραν ως ύψιστη τιμητική διάκριση για τη νίκης τους.\nΣτο μυστήριο της βάπτισης ο/η ανάδοχος αλείφει το σώμα και το πρόσωπο του παιδιού με λάδι ώστε να του προσφέρει ασφάλεια και προστασία για όλα τα χρόνια της ζωής του. Ακόμη, το λάδι στο μυστήριο της βάπτισης, συμβολίζει την αναδημιουργία και την ανάπλαση του ανθρώπου.\nΜεθοδολογία συλλογής της ελιάς: Συνηθέστεροι τρόποι:\nΣυλλογή με τα χέρια: Το μάζεμα των ελιών με τα χέρια είναι το καλύτερο, οι ειδικοί την συμβουλεύουν για την παραγωγή ανώτερου ποιοτικά λαδιού. Επίσης, με αυτό τον τρόπο οι ελιές δεν τραυματίζονται.\nΣυλλογή με ράβδισμα με παλάμες, χτένες και ραβδιά: Είναι ο παραδοσιακός τρόπος συλλογής της ελιάς που χρησιμοποιείται στις περισσότερες περιοχές της Ελλάδας.\nΚάτω από τα λιόδεντρα στρώνονται λωρίδες πανιών (λαδόπανα ή ελαιόπανα) και με ευλύγιστα ραβδιά, σε διάφορα μήκη, χτυπούν τους κλάδους του δέντρου μέχρι που να πέσει ο καρπός.\nΜάζεμα από το έδαφος: Συλλογή με μηχανική δόνηση.\nΠαροιμίες και αινίγματα σχετικά με την ελιά και το λάδι:\nΑπό κλαδάκι κρέμεται στην αγορά πουλιέται, το εξωτερικό της τρώγεται, το μέσα της πετιέται. Τι είναι; Η ελιά.\nΛαϊκές εκφράσεις για την ελιά και το λάδι:\nΜου έβγαλε το λάδι.\nΣύνθετες λέξεις σχετικές με την ελιά και το λάδι:\nΕλαιόδεντρο (το δέντρο της ελιάς).\nΕλαιόπανο (το πανί που απλώνουμε όταν μαζεύουμε τις ελιές).\nΛιομάζωμα (το μάζεμα της ελιάς).\nΕλαιοτριβείο (ο χώρος όπου μετατρέπεται η ελιά σε λάδι).\nΜυλόπετρες (οι πέτρες που πατάνε την ελιά, ώστε να παραχθεί το λάδι).\nΕλαιόλαδο (το λάδι της ελιάς).\nΕλιόψωμο (το ψωμί που είναι γεμάτο με ελιές).\nΣτα πλαίσια του προγράμματος με θέμα συζήτησης την ελιά και το λάδι στο νηπιαγωγείο, αναφερθήκαμε στην χρησιμότητα και τα οφέλη της ελιάς, στις μεθόδους συγκομιδής της, σε παροιμίες, αινίγματα και λαϊκές εκφράσεις, καθώς επίσης και σε σύνθετες λέξεις σχετικές με την ελιά και το λάδι.\nΓίναμε για λίγο αγρότες και βγήκαμε στον κήπο του σχολείου μας να παρατηρήσουμε την ελιά, τον καρπό και τα φύλλα της. Αφού διαπιστώσαμε ότι τα δέντρα μας είναι γεμάτα με ελιές, στρώσαμε τα ελαιόπανά μας, πήραμε τα ραβδιστικά μας και ραβδίσαμε τις ελιές.\nΣτα πλαίσια της γνωριμίας μας με γνωστούς ζωγράφους (Pablo Picasso, Vincent Van Gogh και Jo\nan Mirό) επισκεφτήκαμε το Μουσείο Γουλανδρή (στο Παγκράτι) και παρατηρήσαμε από κοντά τον πίνακα ¨Ελαιώνα¨(του Van Gogh).\nΦτιάξαμε ατομική κατασκευή από λινάτσα, την οποία πρώτα κόψαμε και έπειτα το κάθε παιδί σχεδίασε πάνω της με τέμπερα (σε χρώματα καφέ, πράσινο και μαύρο) το δικό του ελαιόδεντρο.\nΟλοκληρώσαμε την κατασκευή μας με την αντιγραφή της λέξης ¨Ελιά¨ από τον πίνακα της τάξης ως τίτλο της εργασία μας.\nΣτη συνέχεια με αφορμή τα όσα ειπώθηκαν παραπάνω για την ελιά και τη σημασία της, αλλά και από την αφήγηση του παραμυθιού ¨Αθήνα η πόλη της Αθηνάς¨ (του συγγραφέα Φίλιππου Μανδηλαρά, εκδόσεις: Παπαδόπουλος) σκεφτήκαμε να δημιουργήσουμε όλοι μαζί, το δικό μας παραμύθι με τίτλο ¨Η χρυσή ελιά¨.\nΕμπνευστήκαμε από τον μύθο της Αθηνάς και του Ποσειδώνα και κάναμε τη δική μας ζωγρ\nΕπειδή, όμως, μας άνοιξε η όρεξη μετά από όλες αυτές τις πολύ ενδιαφέρουσες δραστηριότητες, σκεφτήκαμε να δούμε τι υλικά έχουμε στην κουζίνα και την επόμενη ημέρα αποφασίσαμε να φτιάξουμε λαχταριστά και νόστιμα ελιόψωμα.\nΤέλος, συνεργαστήκαμε και όλοι μαζί και φτιάξαμε υπέροχες κατασκευές με θέμα την «ελιά» για να στολίσουμε τις τάξεις μας.


ΛΟΓΟΣ ΚΑΙ ΠΡΑΞΗ: Ερώτηση 4η - Θα προκύψει ποτέ ξανά;\nΕρώτηση 4η - Θα προκύψει ποτέ ξανά;\nΘα έπρεπε οι ηγέτες του κόσμου να προσπαθήσουν να εγγυηθούν ότι μια χ/π κρίση σαν κι αυτή δεν θα προκύψει ποτέ ξανά;\nΑυτό φαίνεται σαν ανοησία αλλά δεν είναι. Σίγουρα απαιτούνται μακροπρόθεσμες μεταρρυθμίσεις.\nΑλλά υπάρχει ένα ρίσκο: ακολουθώντας τώρα επικίνδυνες πρακτικές δανεισμού μπορεί να χειροτερέψουμε τα πράγματα βραχυπρόθεσμα.\nΗ ανακοίνωση των G20 προτρέπει τις διάφορες χώρες να επανέλθουν στο τέλος του Μάρτη με την πρόοδο που έχουν πετύχει σε σχέση με την αναδιάρθρωση της χ/π ρύθμισης. Ο κίνδυνος είναι ότι πάνω στο ζήλο τους να δείξουν πρόοδο μέχρι τότε, οι κυβερνητικοί αξιωματούχοι ανά τον κόσμο να ωθήσουν τους δανειστές να «σφίξουν», οδηγώντας τις εργώδεις προσπάθειες παροχής δημοσιονομικής και χ/π υποστήριξης σε αποτυχία.\nΑναρτήθηκε από Αθανάσιος Τζάκρης στις 11:52 μ.μ.


Τρίτη, 16 Απριλίου 2013 11:38\nΗ δασκάλα Υποκριτικής και σκηνοθέτιδα Ελένη Σκότη θα πραγματοποιήσει, στο πλαίσιο του studio NAMA, καλοκαιρινά σεμινάρια με τίτλους «Τεχνικές υποκριτικής για προχωρημένους με βάση το έργο Δεσποινίς Τζούλια», «Ατομικός αυτοσχεδιασμός», «Ομαδικός αυτοσχεδιασμός και το περιβάλλον » και «Αυτόματος Αυτοσχεδιασμός».\nΚόστος: 110 € (ανά τέσσερα μαθήματα) Κύκλος σεμιναρίου: 7 μαθήματα\nΚύκλος σεμιναρίου: 7 μαθήματα 3. Ομαδικός αυτοσχεδιασμός σε δεδομένο περιβάλλον\nΟ κόσμος γύρω μας επηρεάζει σε μεγάλο βαθμό τον τρόπο που αισθανόμαστε και συμπεριφερόμαστε. Πολλοί ηθοποιοί όμως δε χρησιμοποιούν κατάλληλα τον περιβάλλοντα χώρο τους. Ένας επιδέξιος ηθοποιός γνωρίζει τη σπουδαιότητα της αντίληψής του περιβάλλοντος, όταν ετοιμάζει ένα ρόλο. Δουλεύοντας σε ομάδες θα εστιαστεί η προσοχή στο περιβάλλον και στις όποιες συγκρούσεις προέρχονται από αυτό. Θα επικεντρωθούμε στο τι βλέπει ο μετέχων, τι ακούει, αγγίζει, γεύεται ή οσφραίνεται γύρω του. Τέλος οι ηθοποιοί σε ομάδες θα μάθουν πώς να κατευθύνουν το κέντρο της προσοχής τους, προκειμένου να εκτυλιχθεί μια ξεκάθαρη ιστορία. Απευθύνεται σε αρχάριους μαθητές που θέλουν να έρθουν σε επαφή με το θέατρο και σε επαγγελματίες ηθοποιούς που επιθυμούν να βελτιώσουν την τεχνική τους.\nΚόστος: 110 € (ανά τέσσερα μαθήματα) Κύκλος σεμιναρίου: 7 μαθήματα 4. Αυτόματος αυτοσχεδιασμός\nΕίναι ένα εντατικό τμήμα, όπου ο ηθοποιός ασκείται στο να μπορεί να αντιδρά αυθόρμητα σε ότι συμβαίνει πάνω στη σκηνή . Με ασκήσεις αυτοσχεδιασμού δοσμένων συνθηκών, ο ηθοποιός καλλιεργεί τη δυνατότητά του να κατευθύνει συνεχώς τη συγκέντρωσή του στη μεταβαλλόμενη κατάσταση μιας σκηνής και στους άλλους ηθοποιούς που συμμετέχουν σ’ αυτή. Εφόσον, ούτε έχει προηγηθεί ανάγνωση κάποιου κειμένου, ούτε έχει δοθεί χρόνος προετοιμασίας, ο ηθοποιός δεν ακολουθεί έναν προκαθορισμένο τρόπο προσέγγισης του ρόλου. Συνεπώς η σκηνή έχει την ίδια φρεσκάδα και φυσική ζωντάνια με μια στιγμή της πραγματικής ζωής . Μετά από αρκετή εξάσκηση, ο ηθοποιός αρχίζει σταδιακά να συνειδητοποιεί τον τρόπο που ερμηνεύεται ένας ρόλος σε μια παράσταση , ώστε να έχει την ίδια αλήθεια και ενέργεια που βιώνεται στον αυτοσχεδιασμό. Απευθύνεται σε αρχάριους μαθητές που θέλουν να έρθουν σε επαφή με το θέατρο και σε επαγγελματίες ηθοποιούς που επιθυμούν να βελτιώσουν την τεχνική τους.\nΚόστος: 110 € (ανά τέσσερα μαθήματα) 5. Ιδιαίτερα μαθήματα\nΣυνοπτικό Πρόγραμμα Καλοκαιρινών Σεμιναρίων - διάρκειας 7 μαθημάτων\n- Η περίοδος των σεμιναρίων ολοκληρώνεται την Πέμπτη 18 Ιουλίου 2013\n- Τα δίδακτρα των σεμιναρίων κοστίζουν 110 € ανά τέσσερα μαθήματα\n- Προβλέπονται ειδικές τιμές για όποιον παρακολουθήσει παραπάνω από ένα σεμινάριο.


Βόλτα στην πόλη με ένα ποδήλατο από τα Public! | Public Blog\nΒόλτα στην πόλη με ένα ποδήλατο από τα Public!\nΤα καταστήματα Public εγκαινιάζουν μια νέα πρωτοβουλία δωρεάν δανεισμού ποδηλάτων για όλους!\nΤα Public (www.public.gr), πιστά στην κατεύθυνση για υψηλού επιπέδου εξυπηρέτηση προς όλους, δεν σταματούν να σκέφτονται τις σύγχρονες ανάγκες των μικρών και μεγάλων φίλων τους. Με τη νέα μοναδική πρωτοβουλία δωρεάν δανεισμού ποδηλάτων Public, οι βόλτες στην πόλη θα γίνονται πλέον με ένα ποδήλατο από τα καταστήματα Public!\nΠιο συγκεκριμένα, όλοι οι φίλοι των Public, μπορούν καθημερινά κατά τις ώρες λειτουργίας των καταστημάτων να δανείζονται ποδήλατα, και ειδικό εξοπλισμό από τα επιλεγμένα καταστήματα Public και να κάνουν ελεύθερα τις βόλτες τους στην πόλη. Επιπλέον οι ποδηλάτες μπορούν να αφήνουν το δικό τους ποδήλατο σε ένα από τα ειδικά ποδηλατοστάσια που έχουν τοποθετηθεί έξω από τα καταστήματα!\nΗ ενέργεια έχει ήδη υλοποιηθεί στα καταστήματα Χαλανδρίου, Γλυφάδας, Κατερίνης, Καστοριάς, Κοζάνης, Λάρισας και του Βόλου και η ανταπόκριση του κοινού ήταν πολύ εντυπωσιακή! Έτσι τα Public διευρύνουν τη λίστα των καταστημάτων με διαθέσιμα ποδήλατα και σύντομα αναμένεται να προστεθούν στη λίστα και νέα καταστήματα σε όλη την Ελλάδα.\nΤα Public (www.public.gr), σας περιμένουν για ατελείωτες βόλτες μέσα και έξω από τα καταστήματα τους!


Η Apple κυκλοφόρησε μια σειρά εκπαιδευτικών βίντεο σχετικά με τις λειτουργίες του Apple Watch | ARGONAYTIS\nΗ Apple κυκλοφόρησε μια σειρά εκπαιδευτικών βίντεο σχετικά με τις λειτουργίες του Apple Watch\nΗ Apple δημοσίευσε στο κανάλι της στο YouTube μερικά νέα βίντεο σχετικά με τις λειτουργίες του Apple Watch.Τα βίντεο μας δείχνουν πώς να χρησιμοποιείτε την Apple Music, το Walkie-Talkie και πολλά άλλα.\nΚάθε ένα από τα έξι βίντεο διαρκεί περίπου 30 δευτερόλεπτα και περιγράφει μια συγκεκριμένη λειτουργία του Watch της Apple.\nΤο πρώτο βίντεο δείχνει πώς μπορείτε να προσαρμόσετε τον επιλογέα και την επέκταση των έξυπνων ρολογιών για τον εαυτό σας.\nΤο παρακάτω βίντεο επηρεάζει τη λειτουργία "Δραστηριότητα". Σε αυτό, η Apple μας διδάσκει πώς να δούμε τα δαχτυλίδια δραστηριότητας, τον αριθμό των βημάτων, οι όροφοι που καλύπτονται και τη συνολική απόσταση περπατήματος.\nΣτη συνέχεια, η Apple παρουσιάζει τον τρόπο ρύθμισης δεικτών για εκπαίδευση στην εφαρμογή Watch στο iPhone.\nΣε ένα από τα εκπαιδευτικά βίντεο η εταιρία κατέδειξε τη δυνατότητα μετάδοσης της Apple Music στο Apple Watch.\nΌπως γνωρίζετε, μια από τις καινοτομίες του watchOS 5 ήταν η λειτουργία "ραδιόφωνο". Βήμα-βήμα με οδηγίες στο βίντεο δείχνουν πώς να χρησιμοποιήσετε ένα έξυπνο ρολόι ως φορητό ραδιοτηλέφωνο.\nΑκολουθεί βίντεο σχετικά με τη σημασία των εικονιδίων στο κέντρο ελέγχου του Apple Watch και πώς μπορούν να χρησιμοποιηθούν για την εύρεση του iPhone σας, την ενεργοποίηση και την απενεργοποίηση της λειτουργίας του αεροπλάνου, του Wi-Fi και ενός φακού.